text:
Cu HOPI FANFARIA Gabinete Wever Croes a anuncia cu un tono di celebracion cu nan a logra un surplus presupuestario pa anja 2023. Esaki ta indicativo pa locual ta spera nos pueblo pa e ana 2023 alabes ta confima mas medida doloroso riba nos pueblo. Esaki ta reaccion di Lider di Fraccion di AVP mr. Mike Eman despues di constata cu surplus lo worde busca for di saco di pueblo: aumento di BBO, dividendo di companianan di utlilidad cu ta haya e placa aki for di aumento di prijs di awa y coriente, no kier subsidia aumento di gas domestico, pago pa remedi, cobramento feroz di loonsubsidie cu ponemento di beslag, aanslagen di belasting ambtshalve cu no tin pia ni cabez; aumento di un cantidad di leges y otro medidanan.
E presupuesto di Gabinete Wever Croes ta sentencia nos comunidad na condicionnan social-economico devastador, manera nunca antes nos comunidad a experencia. Nos pueblo ta sufriendo na man di un Gobierno cu ta completamente desconecta cu e realidad cu nos pueblo tin cu biba tur dia. Den cada skina di Aruba nos ta tende e clamor di nos ciudadanonan cu costo di bida ta impagabel. Envez cu Gabinete Wever Croes presenta nos comunidad cu un ruta di alivio ta dicidi pa un biaha mas busca den cartera di nos ciudadanonan. Ta gaba cu gobierno lo tin surplus na 2023 mientras cu pueblo ta bibando den un deficit cruel.
SURPLUS CRUELMENTE RANCA FOR DI SACO DI PUEBLO Y COMERCIO
Ya caba a introduci e medida di corta den pakete di remedi. Gobierno a indica cu lo impone un cobransa na nos pueblo na momento cu un enfermo acudi na botica pa ricibi medicamento. Nos pueblo mester paga pa ricibi medicamento. Preocupante ta cu esaki ta causando hopi dolor den nos comunidad y lo perdura pa ana 2023 mirando e hecho cu GABINETE WEVER CROES a implementa e medida aki y ta tene esaki vigente pa 2023. Ademas di e realidad doloroso aki, Gabinete Wever Croes a sigui cu nan maneho di medida y a utilisa nos companianan di utilidad pa castiga nos pueblo.
Nos pueblo ta wordo confronta cu recibo exorbitante di awa y coriente cu ta necesidad nan basico den cada hogar. E ta un inhusticia pa mira ciudadanonan ricibi redoblacion di nan quota di awa y coriente, mientras cu den prespuesto 2023 si ta anuncia cu ta bay ranca dividendo di miyones for di e companianan di utilidad. Gabinete Wever Croes lo ricibi den forma di dividendo un parti substancial di locual ta worde genera cu aumento di prijs di awa y cortiente. Nos hogarnan ta wordo sacudi pa medidanan cruel, mientras Gabinete Wever Croes ta celebra un surplus ariba dolor di un pueblo.
Un Gobierno insensibel pa e realidad socio-economico deplorabel cu nan a ocasiona, ta dicidi na un manera incensato cu lo impone un aumento di BBO cu 1%, entrante Januari 2023, como regalo di fin di ana pa nos comunidad. E medida aki lo ranca 160 miyon for di den cartera di nos pueblo. Tur pronostico ta indica cu esaki lo causa un impacto inflatorio manera nunca antes experencia cu lo tin como efecto mas pobresa den hogarnan y un paralisacion economico incomparabel. E ta tristo pa mira cu pa ana 2023 varios empresa mediano/chikito lo mester para nan actividad nan comercial, pa motibo cu Gobierno di Aruba lo bay exigi na un manera cruel e suma nan cu nan a otorga na “loonsubsidie”. Tin presupuesta pa ana 2023 cu lo ranca 50 miyon for di saco di empresanan cu a ricibi “loonsubsidie”.
A base di medida doloroso Gabinete Wever Croes ta busca pa registra mas entrada pa un surplus pa e ana 2023 pa sigui paga pa fiesta di “friends & family”. E accionnan aki lo causa paralisacion di nos economia, fracturacion di poder di compra y mas aumento exorbitante di e costo di bida pa nos ciudadanonan. Tur cifra di Centrale Bureau van Statistiek Aruba (CBS) ta indica cu nos comunidad ta biba den un deficit continuo. A wordo registra cu bestaansminimum ta AWG 2528 pa persona mientras cu salario minimo ta AWG 1815. Esaki ta constitui un deficit di AWG 715 tur luna den hogarnan di esnan cu ta cobra salario minimo.
Mientras cu pueblo no por paga pa remedi, cu nan awa y coriente ta wordo corta, mientras cu nan no por cumpra alimento basico mas pa motibo di prijs nan exorbitante, Gabinete Wever Croes ta propone na nos comunidad un presupuesto cu ta refleha un continuacion di nan maneho di medida. Gabinete Wever Croes no ta provee e pakete di alivio cu nos comunidad ta anhela, y ta escohe intencionalmente pa continua cu e maneho di medida cu ta causando sufrimento pa nos comunidad. Gabinete Wever Croes ta caba cu un surplus ariba dolor y custia di un deficit serca nos pueblo cu ta sigui sufri!. CAFT den su carta di 14 di juli 2022 a alarma pa e maneho devastador aki di Gabinete Wever Croes mustrando cu: “dekking wordt te veel gevonden in het verhogen van belastingen”. Den palabranan simpel Gabinete Wever Croes ta biba den saco di pueblo pa paga pa e fiesta di friends & family”. Tragicamente pa e pueblo di Aruba esey lo ta peor den 2023.


c: text/html

text:
Parlamentario Marlon Sneek (AVP) cu palabra di exito: Mi kier a desea tanto studiante, maestro y mayornan hopi exito cu aña escolar 2015 /2016
Awe nos ta para na comienso di un aña escolar nobo, pa e motibo aki mi kier a pone enfasis ariba e echo cu pa un aña escolar ta exitoso e ta depende di diferente ingrediente, e ingrediente nan aki ta 3 e Maestro e Alumno y mayornan. E intendemento y coperacion entre e 3 figuranan aki lo determina si e aña escolar aki lo ta uno exitoso of no. Pesey awe un peticion na cada un. Maestro cu tin e reto grandi di un clas completo, cu e mester guia existosamente den e aña escolar, di aki banda hopi exito y hopi pasenshi cu Todo Poderoso drama bendicion ariba Bo(so) den e trabou noble aki. E alumno no lubida cu esaki ta Bo futuro, Bo estudio lo bay marca Bo bida pa semper, hasi tur Bo maximo esfuerso pa e aña
escolar aki porta uno exitoso. Mayornan cu ta e prome educadornan manera e dicho ta bisa “educacion ta cuminsa na cas” abo mayor ta esun cu tin mas influencia den e bida di Bo yiu, ban garantisa cu abo como mayor por ta orguyoso di Bo yiu na fin di e aña escolar 2015 / 2016.
Expresionnan haci den e articulo aki no necesariamente ta refleha opinion di ArenaPoliti.co

robotstxt: allowed

filter: keep


text:
Diasabra anochi un persona a tuma nota di un homber na sanger ta coriendo riba e parkeer plaats di Citgo na Santa Cruz y a informa polis di biaha. Patruyanan a acudi na e sitio y ta topa cu e homber na sanger ta cana manera perdi.
Homber na sanger a bira agresivo cu Polis na Santa Cruz
Posted by MasNoticia.com on Saturday, March 7, 2020
A bay atende cu e homber pero esaki a resisti cu e oficial, maske ora a bay boei e, e homber a bira agresivo cu e polisnan y mester a bay man duro cune y mande vloer algun ocasion pa asina logra hinke den e dog catcher. Pa polis tabata desconoci e momento ey kico a pasa cu e homber y na warda lo saca afo y dune un cel pornada.


text:
ORANJESTAD- Tur cos ta mustra cu unabez cu e ley fiscal nobo keda cla, e lo por conta cu cambionan mas balansa manera proponi pa e.o. gremionan comercial y Raad van Advies. Tabata diaranson mainta, cu gobierno y conseheronan, tabata tin un reunion cu directora di Departamento di Impuesto (DIMP) sra. Luenne Gomez. Topico di e reunion tabata e cambionan fiscaal importante den e leynan di impuesto. Durante e reunion, sra. Gomez a duna un “update” di con ta bayendo cu e cambionan y e puntonan importante cu mester tene cuenta cu ne, mirando cu cambionan fiscal semper tin un impacto riba economia y comercio.
Segun sra. Gomez, gremionan a indica cu nan tabata tin diferente reserva y cambionan cu nan a propone. Raad van Advies tambe a manda conseho na DIMP na unda ta conseha pa kita cierto reservanan cu tin y cu ta hunga un rol den practica y tambe den comercio. Sra. Gomez a splica cu DIMP a tene cuenta cu e cambionan propone pa gremio y e consehonan di Raad van Advies y ta trahando actualmente riba e cambionan di e ley. Unabes cu tin e puntonan final, DIMP lo sali duna mas informacion riba e cambionan. Na momento cu e ley aki ta cla, Aruba lo por conta cu un plan di impuesto mas balansa cu ta duna espacio pa un surplus den presupuesto di pais Aruba pero dunando tambe oido na nos comercio
ORANJESTAD - Despues di algun sesion di negociacion intensivo pero alavez constructivo, recientemente Federacion di Trahadornan di Aruba (FTA) y Hilton Aruba Caribbean Resort a firma nan di 10 contrato colectivo di trabao (CAO) desde e prome acuerdo cu a wordo firma 31 aña pasa na 1991.
ORANJESTAD – Prome di januari 2023 ta yegando rapidamente sin claridad riba ley fiscal nobo. Asina e gremio comercial Aruba Trade and Industry Association (ATIA) ta bisa diamars. Segun e gremio, Gobierno di Aruba (GoA) a informa comunidad di Aruba na augustus cu no lo continua, pa awo, cu e reforma fiscal pa un sistema di BTW, pero a opta pa keda cu e sistema actual y hisa BBO. Adicionalmente, GoA a informa cu nan a opta pa introdci algun di e medidanan cu mester a bin cu e reforma fiscal pa un BTW, awo hunto cu e subida di e BBO. ATIA a vocifera den pasado caba riba algun di e medidanan.
ORANJESTAD - Conforme e tarea di e Comite di Maneho Monetario (CMM) pa evalua, determina y duna transparencia riba e accionnan di maneho monetario di Banco Central di Aruba (BCA), BCA ta comunica lo siguiente. Durante e reunion di 12 di oktober 2022, CMM a dicidi pa mantene e reserva obligatorio na 24,0 porciento entrante 1 di november 2022. Di e manera aki, e banconan comercial mester tene un balansa minimal na BCA cu ta igual na 24,0 porciento di e depositonan riba termino cortico di nan clientenan. E decision pa mantene e reserva obligatorio na 24 porciento ta basa primordialmente riba e bahada continuo den e nivel di likides excesivo na e banconan comercial, ademas di un nivel adecua di reservanan stranhero persistente.
ORANJESTAD – E arubiano Roccini Anthony ta bay dirigi e division financiero di OE AZV. Asina e director Edwin Jacobs a confirma dialuna pa noticiacla. Segun Jacobs, despues di un proceso di reclutacion cu a tuma su debido tempo, e instituto a yega na un acuerdo cu sr. Roccini Anthony pa guia e Division Financiero e proximo añanan di OE AZV.
ORANJESTAD – E aeroliña sueco Sunclass Airlines ta bolbe bula pa Aruba. Noticiacla a raporta esaki algun tempo atras caba, pero e siman aki e portal renombra caribense Caribbean Journal ta confirma. Segun e portal, e aeroliña a cuminsa su servicio bek entre Stockholm y Aruba, citando fuentenan di aeropuerto di Aruba. E buelonan ta dos biaha pa luna riba diahuebs. Ta prome biaha cu Sunclass ta bula bek pa Aruba desde cu e pandemia a cuminsa dos aña pasa. E ruta cu e aeroliña lo bula, ta sigui te cu maart di 2023 usando avion airbus A330.
(ADVERTORIAL)


text:
ORANJESTAD, Aruba - Updated 27 di maart 2020 Tin un audio ta circula cu lo tin 40 caso di corona virus confirma na Aruba. Esaki ta falso. Gobierno di Aruba den tur transparencia ta informa comunidad dos biaha pa dia di e desaroyo. Tambe e audio ta bisa cu lo tin scarsedad di producto. Tambe ta falso. Nan ta djis pone bo bay malgasta placa cumprando yen di cos cu bo no mester. No tin scarsedad y ta pidi tur hende pa no malgasta placa na cosnan no necesario. No cay den trampa.
Updated 27 di maart 2020 2:00 PM
No ta berdad cuminda ta caba, falso, no tin motibo pa preocupa, tin suficiente y mas container a caba di yega.
Update: 27 maart 2020 6:06PM
Esaki tambe ta falso.


text:
Terorismo
Terorismo (prosedente di latin: terror) ta e praktika sin base legal di violensia severo òf menasa di violensia severo pa metanan politiko òf religioso.[1] Konseptonan di loke ta terorismo den mayoria ta trata di e uzo ilegal di violensia, usualmente akoplá na personanan sivil komo viktima.
E termino terorista i terorismo tin su orígen den Revolushon Franses na fin di siglo 18, pero den dekada 70 di siglo 20 esaki a akapará atenshon i a wordu ampliamente uza na nivel internationashonal durante e konfliktonan di Nort Irlanda, pais basko i e konflikto israelí-palestino.[2] E aumento di e atakenan di suisidio desde e dekada 80 di siglo 20 ta ser tipifiká pa e atakenan di 11 di september na New York City, Arlington i Pennsylvania na 2001.


text:
Desde april Minister di Husticia conhuntamente cu partners strategico a incia cu e programa di asistencia Regreso Boluntario pa tur esnan cu ta desea di residencia nan mes bek na nan pais di origen di forma boluntario.
E esfuersonan pa repatria esnan interesa lo continua di forma responsabel mientras tin un demanda. Personanan cu ta desea di regresa riba e siguiente vuelo pa Venezuela por acudi na e oficina di Avisa situa na Engelandstraat 4, pa asina nan cumpra nan ticket di avion y sigura un cupo riba e siguiente vuelo. Personanan cu a inscribi caba via di e website di DIMAS www.dimasaruba.aw a wordo informa for di dia 11 di november pa nan pasa na oficina di Avisa te cu dia 17 di november pa cumpra e ticket. Di e forma aki por haci un inventario cuanto hende ta interesa y cuanto vuelo mas ta necesario. Segun e avion wordo yena e fecha definitivo ta wordo fiha y e persona lo wordo informa ki dia e lo tin di haci e PCR test.
Rekisitonan di Regreso Boluntario:
- Formulario online yena Regreso Voluntario/Voluntary Return/Vrijwillige Terugkeer riba e website di DIMAS dimasaruba.aw.
- Documentonan di biahe valido. Si esakinan a caduca lo tin di acudi na e consulado pa haya un documento provisional di biahe.
- Si no por cubri cu e gastonan, mester por comproba esaki. Den caso cu tin un garante lo contacta e garante pa cubri e gastonan.
- Si tin un aplicacion andando di asilo, e persona lo ser pidi pa retracta si e kier regresa riba base boluntario. Formulario lo ser suministra door di DIMAS.
- Si e persona tabatin un overstay lo ricibi un restriccion den forma di un decreto cu no lo por bolbe Aruba den menos di 18 luna depende cuanto tempo e la supasa su estadia. Turistanan cu a keda pega pa via di e pandemia of personanan cu un status legal of cu permiso a caduca of wordo nenga recien lo no tin un restriccion si desea di regresa Aruba den un futuro sercano.
Tur esnan cu ta interesa por inscribi nan mes via di e website di DIMAS www.dimasaruba.aw yenando e formulario di Regreso Voluntario y acudi na oficina di Avisa te cu diamars 17 di november 2020 pa asina nan por paga e ticket y sigura e cupo riba e siguiente vuelo. Mas informacion lo wordo suministra na esnan interesa via di nan emailadres y of telefon.


text:
Kralendijk – Di djamars 30 di mart 2021 te ku djabièrnè 2 di aprel 2021 por hasi tèst di COVID-19 na departamento di Salubridat Públiko sin traha sita. Hende ku tin keho ku ta parse COVID-19, por tèst entre 09:00 i 11:30 di mainta. A skohe pa esaki pa hasi mas fásil pa hende por laga tèst nan mes, asina e departamento ta bisa.
E number 0800 0800 pa traha sita tabata temporalmente difísil pa alkansá.
Ménos kontagio?
E delaster dianan ta parse ku e kantidat di kaso di hende ku a pega ku e vírùs ta birando ménos. Pero Salubridat Públiko ta kere ku en realidat e kantidat di kaso di hende ku a pega ku e vírùs ta haltu ainda. I ku hende ku tin keho ta bai tèst ménos.
Si tiki hende bai tèst, e departamento no por sa ken a pega ku e vírùs i asina no por isolá hende i protehá nan kontaktonan. Di e forma ei e vírùs por plama libramente. Ta p’esei departamento di Salubridat Públiko ta hasi un yamada na tur hende ku tin keho òf keho leve pa nan bai tèst mas lihé ku ta posibel.


text:
ORANJESTAD – Un pregunta cu den e dianan aki constantemente ta wordo haci den e debate publico rond di e recorte di 12.6% den salario di e empleado publico, ta cuanto placa e recorte aki ta nifica y unda e placa aki ta bay. E contesta por wordo haya den e ‘Uitvoeringsrapportage URK’ cu ta contene tur informacion di e ehecucion di Presupuesto di Pais Aruba, incluso informacion di e recorte di 12,6%.
Cuanto placa e recorte ta nifica y unda por wak esey?
Den e ‘bijlage 2’ di e URK3 di aña 2021 por lesa riba pagina 44, cu e recorte di 12,6% den e prome kwartaal di 2021, a nifica 7,8 miyon, den e di dos kwartaal e tabata 9,5 miyon y den e tercer kwartaal e recorte a nifica 11,5 miyon florin. Esaki ta locual e sector publico a entrega cada kwartaal pa asina por cumpli cu e condicion di Hulanda pa haya placa fia cada kwartaal pa por ehecuta e Presupuesto y paga e gastonan di gobernacion, incluso gasto di salario di e empleado publico.
Unda e placa a bay?
Economia di Aruba no a recupera suficiente ainda pa Gobierno por ricibi suficiente placa pa paga tur gasto di gobernacion. Compara cu aña 2019, Gobierno tin un ‘gap’ di 271 miyon florin cu no ta bay drenta den caha di Gobierno den 2022 debi na e situacion economico causa pa e pandemia. Aruba ta haya yudansa di Hulanda den forma di fiansa pa sera e ‘gap’ aki, pero Hulanda a pone condicion y un di nan ta e recorte di gasto di personal cu 12,6%. E recorte ta un condicion. Si no tin recorte, no ta haya placa fia y si no haya placa fia, no tin placa suficiente pa paga e gastonan di gobernacion cu, entre otro, ta gasto di salario di e empleado publico. Pues e placa di recorte ta un sacrificio cu Hulanda kier mira pa Aruba por haya placa fia di nan.
Te ki tempo lo tin recorte?
Tanten cu economia di Aruba no recupera full y cu mester depende di fianza di Hulanda pa paga gastonan di gobernacion, Aruba lo mester sigui cumpli cu e condicion di recorte. Mas lihe nos recupera como Pais, menos sacrificio lo por wordo pidi door di Hulanda y e recorte aki por pasa pa pasado. Te cu awor Aruba a haya 1500 miyon florin presta di Hulanda, incluso e placa pa paga debe internacional den aña 2021 y 2022. Hulanda ta yuda tanten cu na Aruba ta haci sacrificio pa haya e yudansa aki.


text:
Bèrgwensa – Ataká bo mes
Den parti 3 di Bergwensa bo ta mira kon tata di Oscar ta lucha ku e situashon. E ke hunga un ròl mas grandi den e famia, pero e no ta haña e oportunidat pa hasi esaki. Tambe e tin miedu ku su èks por stroba ku e tin kontakto ku su yu hòmber, ku e por usa esaki komo balor èkstra. Dor di esaki ta hopi difísil pa e buska kontakto ku su yu hòmber, di kua e ta sinti hopi falta.
Nos a puntra e Konseho di Tutela i Akseso kon ta persibí e ròl di un tata den un famia. Nan ta haña nan mes ku frekuensia konfrontá ku situashon den kua e hòmber ta sinti su mes pegá den un famia. E ke hasi bon pa su famia, e ke hasi kos diferente for di e manera ku e mes a lanta, pero e ta sinti ku e no por logra esaki. I despues e ta sinti su mes pegá den e kerensia ku no ta sufisiente.
Rudshain Djinga, trahadó sosial di Akseso;
Un reakshon ku nos ta wak ku hopi frekuensia serka famia ora ku ta tira hopi kos na kara di otro, ku e hòmber den e famia finalmente ta hala atras. Dor di pleitamentu, tira kos na kara di otro, esaki ta afektá sintimentu di dignidat. Sosialmente, ta spera ku hende hòmber ta para stret, ku e ta fuerte i ku e ta e lider di e famia. Si no por kumpli ku e espektativa aki, frekuentemente desepshon lo sigui. No ta semper simpel pa papia bon ku otro i ta honesto tokante bo sintimentu. Den hopi kaso esaki ta abilidat ku no semper a ser duná na hòmber den kas di famia.
Femke Franckaert, investigadó di konseho pa Konseho di Tutela
Ora famianan hasi petishon pa yudansa serka nos, nos ta trata di trese un balansa den e famia. Dor di mira e problemanan huntu i konsehá yudansa. Hopi hende hòmber ta desempeñá un ròl den famia, pero e no sa kon pa hasi esaki. E ta sinti su mes pegá i ta ataká su mes. E no ta sinti su mes balorá, desepshoná den su mes i e ta kai den un abismo.
Den kaso di kualke forma di violensia òf sospecha di violensia, bo por tuma kontakto ku:


text:
ORANJESTAD - Recientemente durante un conferencia di prensa, Diego Jaramillo, director di RCC Aruba a anuncia cu door di hopi demanda di nos comunidad, e acrobatistanan ta bay presenta nan acto cu nan a impresiona e juradonan di America Got Talent aki na Aruba.
‘CINEMA STARS’
Esaki lo bay ta riba diabierna 11, 18, 25 di november y 2 di december 2022. E acrobatistanan a prepara un bunita show ‘Cinema Stars’ durante cual nan lo bay haci e acto tambe cu nan a clasifica cune den e show popular ‘America Got Talent’. ‘Cinema Stars’ lo cuminsa 7’or di anochi y lo ta den Paseo Herencia Ballroom.
PRESENTACION Y LOGRONAN DI RCC ARUBA
Durante e conferencia di prensa sr. Jaramillo a splica cu RCC Aruba ta consisti di bailarinnan Arubiano y acrobatistanan Colombiano, Cubano y Venezolano. Acrobatistanan di varios pais internacional cu a haci Aruba nan cas y cu ta stima Pais Aruba. Unda cu nan bay den exterior nan ta promove Aruba cu hopi orguyo. RCC Aruba ta duna presentacion den varios hotel na Aruba for di aña 2010. RCC Aruba a participa pa prome biaha na un festival di Circo internacional ‘China International Circus Festival’ y a presenta na diferente cuidad na China. Aña pasa RCC Aruba a duna mas di 60 presentacion na Budapest, Hungria. Na comienso di e aña ki nan a participa na un otro festival di Circo renombra mundialmente ‘Circo Budapest Circus Festival’ na Hungria y a gana e premio di brons y tambe un premio special, como e grupo cu mas a impresiona e audiencia. Desde e presentacion aki RCC Aruba a ricibi varios contrato pa sigui presenta den exterior. Na luna di augustus y september RCC Aruba a participa na ‘Summer Circus & Water Spectular’ den Hippodrome Circus na Londres, Inglatera.
PRESENTACION LOCAL SPECIALMENTE PA PUEBLO DI ARUBA
Actualmente e artistanan ta bek na cas, dunando nan shownan den hotelnan y a ricibi hopi peticion di nos comunidad pa wak nan acto cu nan a clasifica cune den ‘America Got Talent’ en bibo. Pa complace e tantisimo peticionnan pa presenta un show localmente e artistanan la prepara un show unico ‘Cinema Stars’, cu artistanan local y internacional riba e cuatro diabiernanan cuminsando dia 11 di november.
FUTURO PRESENTACIONNAN DEN EXTERIOR
Sra. Yamila Alvarez, directora di RCC Aruba a informa cu despues di e show ‘Cinema Stars” e artistanan lo biaha pa exterior durante cual nan lo bay duna presentacion den ‘Flic Flac’ The Modern Art of Circus, na Kassel, Alemania den lunanan di december 2022 y januari 2023. Tambe na januari 2023 riba invitacion di Italia, nan lo bay participa den ‘e show di Italy Got Talent’. Na tur show cu RCC Aruba haci, nan ta representa y promove Aruba. Den tur nan presentacionnan den exterior nan ta carga e bandera cu hopi orguyo.
ORANJESTAD – Recientemente Kiwanis Club of Palm Beach Aruba a instala su directiva nobo pa e aña 2022-2023. Na e ocasion aki, Luitenant Governor Sra. Marelva Corion, procedente for di Curacao, tabata presente personalmente pa haci e instalacion. Durante e instalacion aki Sra. Corion a ricibi asistencia di Past Governor Sr. Robert (Bob) Spellen. Como maestro di ceremonia pa e anochi aki a keda encarga miembro y Past President, Sr. Patrick Brown.
ORANJESTAD - Marcando e di cinco aniversario di e programa di premiacion, Aruba Hotel & Tourism Association (AHATA) ta hopi entusiasma pa anuncia cu e evento special di AHATA Excellence Awards lo tuma lugar diasabra venidero.
ORANJESTAD – E pelicula localmente produci Blackout, a keda nomina pa 3 premio na India. Cu hopi orguyo e productor local Angel Soto a anuncia cu su pelicula “Blackout” di e aña aki a causa furor ultimo na e Northeast International India Film Festival (NIIFF) 2022.
(ADVERTORIAL)
PALM BEACH – Den conexion cu temporada di Thanksgiving y den celebracion di e dia mundial di derechonan di mucha, Aruba Marriott Resort & Stellaris Casino a organisa un fundraising Thanksgiving brunch na La Vista día 20 di November 2022.
ORANJESTAD - Despues di e di tres y ultimo anochi di Prefinals, Stichting Musica ya caba ta den pleno preparacion pa e Caiso Finals y Super Saturday Soca Finals di Aruba Caiso & Soca Monarch 2023. E anochinan final lo tuma lugar riba 27 y 28 di januari 2023. Stichting Musica a anuncia cu e finalistanan cu lo pasa pa e Finals di Aruba Caiso & Soca Monarch 2023, lo wordo divulga riba diaranson, 11 di januari 2023. Esaki ta nifica cu tur participante di prefinals, lo ricibi amplio oportunidad pa promove nan produccion desde awor te cu e fecha aki.


text:
Esaki ta palabranan di meneer Maduro, ex cliente di Stichting Reclassering en Jeugdbescherming Aruba. Un persona cu a comete varios delito den pasado, pero cu a sa di cambia y mehora su bida cu e actitud corecto, bow guia di Reclassering y varios instancia.
Den un entrevista special, meneer Maduro ta duna su testimonio y conta con e cursonan cu ela sigi durante su trayecto cu Reclassering a yud’e cambia su forma di atende cu su emocionnan y con pa controla su rabia.
E trahado social cu a duna meneer Maduro e guia necesario durante su proceso di reintegracion, tambe tabata presente y a splica cu e actitud habri di meneer Maduro, y su motivacion pa ricibi ayudo y pa aplica e tareanan cu e tabata ricibi, a haci e proceso mas ameno.
Riba dia 8 di mei 2021, Stichting Reclassering en Jeugdbescherming a cumpli su di 60 aniversario. Durante e ultimo decadanan, e fundacion a duna servicio na nos comunidad y a logra realiza varios proyecto importante riba tereno di reintegracion y raportacion na Ministerio Publico.
No tur cliente cu yega na Stichting Reclassering en Jeugdbescherming ta mesun motiva pa cuminsa cu nan trayecto, mirando cu esaki ta bow orden di huez of fiscal.Den cuadro di e celebracion di 60 aña di existencia di Stichting Reclassering en Jeugdbescherming Aruba, e fundacion ta presenta un programa di radio special na Massive 103.5 FM riba diahuebs, 27 di mei 2021 pa 3’or di atardi.
E programa ta wordo presenta pa Tabitha Smith-Heemstadt y lo ta disponibel tambe via e Facebook page di Stichting Reclassering Aruba riba e mesun fecha y orario. Den e programa aki por scucha e testimonio completo di meneer Maduro y tambe su conseho pa hobennan y comunidad en general pa no cai den mal caminda. Un entrevista impresionante, for di experencia di un persona cu a pasa aden di berdad.


text:
En conexion cu e caso di asesinato cu a tuma lugar dia 15 di januari 2021 Recherche di San Nicolas (DAR3) a detene 2 hende homber mas respectivamente di inicialnan Y.L.F. na un cas den Prinsenstraat y J.J.W. na un cas den Caya Sint Lucia.
Mester bisa cu e personanan deteni ta wordo considera sumamente peligroso y ta pesey a hasi uso di e team di aresto. Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.


text:
Publiká riba 22 Aprel 2022
Willemstad – Ministerio di VVRP huntu ku Servisio pa Obra Públiko (OW) ta partisipá ku entrante awe 21 di aprel 2022, e lusnan di tráfiko na Plaza Horacio Hoyer ta den funshon.
Despues ku tantu e lusnan na Plaza Horacio Hoyer i Waaigat tabata for di servisio pa un periodo basta largu, por bisa ku awor e krusadanan aki ta disponé bèk di lusnan di tráfiko.
E lusnan di tráfiko ta disponé di un kashi di lus nobo, ku di un forma optimal, lo regulá e kambio di lusnan.
Un petishon ta bai na tur outomobilista pa tene kuenta ku e lusnan di tráfiko na e krusada na Plaza Horacio Hoyer ta funshoná atrobe. Pues tur outomobilista mester paga tinu ora yega na e krusadanan aki.
Ministerio di VVRP huntu ku OW ta sigui hasi esfuerso pa garantisá seguridat den tráfiko pa tur suidadano di Kórsou.


text:
Establesé riba 8 yüni 1943, Café Santa Rosa ta e bar eksistente di mas bieu na Kòrsou. E bar ta keda den Santa Rosa i ta mihó konosí pa hopi hende di bario komo Martins Oranjeboom. Esaki pasombra e promé doño, Martins Mademilia tabata importá serbes di marka Oranjeboom ku e tempu ei tabata popular.
Un pabien pa José ‘Shon Ma’ Mademilia (yu di Martins) i su famia ku e aniversario aki.
E bar a keda konstruí durante di e periodo mas intenso di e di Dos Guera mundial ku e meta pa ofresé algu di entretementu den un periodo skur ku no tabatin tin posibilidat pa rekreá kasi. Rápidamente e lugá a bira un sentro di enkuentro pa hendenan di Santa Rosa i alrededor. Tambe e tabata un lugá pa sosiegu di hendenan trafikando na pia, riba kabai òf buriku i tambe shofùrnan di bus.
Mi a lanta no muchu leu for di Café Santa Rosa. Mi tabata pasa su dilanti tur dia ora pa bai skol i kas despues. Drenta e bar si tabata algu estriktamente probibi pa mucha. Asta mi a lanta tende ku un hende muhé respetá no ta bishita tal lugá. Tempu a kambia sinembargo. Tòg nunka mi por a kombensé mi mama pa bishitá e bar dia mi tabata manehá esaki na aña 2012.
Tempu e bar a kumpli 65 aña na 2008, mi a kombensé e doño pa lagami start e proseso pa haña rekonosementu pa e bar komo monumentu. Ounke ku e proseso aki no tabata fasil, na 2011 ofisialmente Café Santa Rosa a keda designá un monumentu históriko kultural. Mi miedu ku e bar lo por a keda kombertí den un lugá di hasi kabei i uña òf algu ku no ta kuadra ku intenshon di su doño a keda kalmá. Por lo ménos asina mi a kere.
For di aña 2013 e bar a keda manehá pa hendenan ku no tabata tin interes òf sentimentu pa e tradishon i kustumbernan sosial importante di e bar. No por ta un sorpresa ku barnan tradishonal manera Montaña Bar, Welgelegen Bar, Semikòk Bar i Langulé Bar no ta eksistí mas netamente pasombra nos no a interesá pa konservá nan tradishon. Klientenan ku hinter nan bida a bin Café Santa Rosa no a sinti nan mes na kas den un ambiente ageno Ulandes Oropeo. Nan a sinti nan mes menospresiá i kasi tur a bai i no a regresá. Ayó e ambiente di sùlt, tentalaria (probablemente esnan di mas sabroso na Kòrsou) i e fiestanan di djadumingu ku e tradishonal müsik di ka’i òrgel. Mas horendo ta e echo ku mobilario original i parti di e interior di e monumento a keda dañá i asta kibrá di tal manera ku esnan ku semper a bai Martins Oranjeboom lo no por kere nan wowonan
Sinembargo tin un lus na horizonte. Ya esnan ku tabata manehá e bar no tei mas. Banda di e destrukshon asta ta asina ku nan no a kumpli na tempu ku pago di hür. Despues di un periodo largu di drechamentu i renobashon, Café Santa Rosa pronto lo habri su portanan manera mi a komprondé. Mas kontentu ainda mi ta ora mi a tuma nota ku tin algun kandidato ku sentimentu pa e balor históriko kultural di e bar ku ta dispuesto pa kuminsá un kapítulo nobo den e tradishon largu i glorioso di e bar di Santa Rosa. Meskos ku ami tin hopi hende ansioso pa dal un yoshi ròm bèrdè i ches riba poko sùlt.
Tbilisi, Republic of Georgia
*Translation in English of this article can be found under: “Café Santa Rosa, the oldest existing bar turns 75”


text:
Pa ken 918 ta
Ayudo pa Mucha i Hóben 918 ta pa tur mucha, hóbennan i adolesente na Kòrsou te ku 25 aña di edat. Nos ta enfoká primariamente riba personanan te ku 25 aña di edat, pero den Stichting Kinderbescherming Curaçao nos ta duna konseho i informashon tambe na adultonan riba e edat aki.
Bo ta riba 25 aña i bo tin un pregunta tokante kinderbescherming (protekshon di mucha)? Tuma kontakto e ora ei ku nos via info@kinderbeschermingcuracao.org òf via +5999 461 4444, nos lo informá bo mas aleu denter di e fundashon tokante e posibilidatnan.


text: Diasabra mainta a drenta informe di un accidente basta bon cu varios auto envolvi na Seroe Patrishi, mesora a dirigi tabto polis como ambulans na e sitio. Na yegada di e patruya a bolin compronde cu aki ta trata di un accidente unda e chauffeur di un Daihatsu Terios biniendo for di Oranjestad pa bira bay parkeer dilanti un negoshi a malcalcula e velocidad y distancia di e Nissan March biniendo for di Paradera y esaki a bin dal riba dje desvia bay dal 3 auto staciona dilanti e negoshi. Debi na e impacto e chauffeur di e Terios a keda spanta y na yegada di e ambulans nan a atende e victima y a transporte pa hospital.


text:
Bishita na scolnan basico di Prome Minister Evelyn Wever-Croes relaciona cu celebracion di nos dia nacional, Dia di Himno y Bandera, a cuminsa e siman aki, algun dia prome cu nos dia nacional, Dia di Himno y Bandera. Cabesante Juffrouw Zelda Steenen y muchanan di Scol Paso Pa Futuro diahuebs mainta tempran cu hopi entusiasmo tawata warda yegada di Prome Minister na nan scol. Prome Minister a ricibi un bunita boket di flor geel for di e alumno Andreina den nomber di e scol.
Prome Minister cu mesun entusiasmo, a tuma tempo pa conta e muchanan tocante nos Dia di Himno y Bandera. Ta importante pa tur mucha sa tocante nos Himno y nos Bandera cu ta identidadnan di un pueblo respeta.
Ta di admira cu nos scolnan ta pone asina tanto tempo pa prepara nos muchanan pa celebra nos Dia di Himno y Bandera pa asina eleva nos himno y nos bandera. Prome Minister a keda hopi impresiona cu e esfuerso haci pa Scol Paso Pa Futuro. Muchanan cu hopi interes a scucha y interactua cu Prome Minister kende a regala e muchanan un booklet cu imformacion di nos Himno y nos Bandera y un pamfelt di Competencia Escolar di Pintura. Muchanan mester pinta y corta e pintura riba e liña indica y entrega esaki na scol prome cu 27 di maart 2020.
Prome Minister a laga un conseho atras pa muchanan di Scol Paso pa Futuro: “Cualkier coa cu bo haci den bida, bo mester haci bo best pa logr’e”.


text:
Nos ta convivi cu nos comunidad durante e situacion inusual aki. Salud, seguridad y bienestar di nos empleadonan, nos clientenan y nan famia semper lo keda nos prioridad. Nos meta ta pa sigui brinda abo, nos cliente, e servicio di calidad manera custumber den e seguridad di bo mesun cas. Pa e motibo aki, nos ta encurasha bo pa ta conciente y tuma pasonan na bo fabor evitando aglomeracion di hende.
Nos ta sigui disponibel pa cualkier pregunta of asistencia necesario. Por tuma contacto cu nos di dialuna pa diabierna via:
– Nos liña di Whatsapp: +297 593 4700 entre 8:00 a.m. y 5:00 p.m.
– Nos number di telefon +297 526 4800 entre 8:00 a.m. y 5:00 p.m.
– Via email: [email protected]
Nos ta conseha haci pagonan online riba e siguiente cuentanan bancario: – CMB: 70432709
– Aruba Bank: 1821552
– RBC: 7700000043423725
Manda nos bo comprobante di pago via Whatsapp of email y nos lo manda bo e documento corespondiente.
Esnan cu no tin posibilidad di haci pago online, por fabor tuma contacto cu nos via telefon pa haci un cita pa pasa na oficina, pa nos por atende bo den un ambiente mas sigur posibel.
Nos ta sigui e desaroyonan rond di e situacion aki di cerca y ta pidi tur nos clientenan pa sigui instruccion y recomendacionnan cua Gobierno di Aruba a emiti. Salud y seguridad di nos comunidad ta den nos mesun mannan. Keda calmo, sea amabel, cuida bo mes y haci loke bo por pa proteha esnan rond di bo, especialmente esnan mas vulnerabel den nos comunidad.
Masha danki pa e cooperacion y comprension.
Management New India Assurance
526 4800 593 4700 [email protected] NewIndiaAssuranceAruba
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
ORANJESTAD (AAN): Algun siman pasa DIARIO a publica cu entre e testigonan cu lo wordo interoga den caso Avestruz ta Jan de Ruijter.
All Stories
Fiscal ta remarca den caso di posesion di arma
ORANJESTAD (AAN): Diabierna mainta Corte di Husticia a trata e caso penal cu Ministerio Publico a cuminza contra e muher R. di 58 aña, kende ta worde acusa cu entre Augustus 2011 te cu 2017 a abusa di su dos yiunan baou di 12 aña.
ORANJESTAD (AAN): Hues di Corte di Husticia den Promer Instancia a trata e caso penal cu Ministerio Publico a cuminsa contra e homber D. Fiscal ta acusa D. cu na 2006,
Hues ta haya cu no tin prueba
E acusado ta culpable di intento di asesinato premedita
ORANJESTAD – Den Corte di Husticia a trata un lamentable caso caminda e muher di inicial R. di 58 aña ta wordo acusa di a abusa y haci actonan inmoral cu su propio dos yiunan.
Huez a bisa pareha condena pa asalto arma
ORANJESTAD (AAN): Diabierna mainta e homber Peruano C.J.I. (42) a scucha Fiscal exigi 5 aña di prison p’e. Fiscal ta haya C.J.I. culpable di a viola dos dama,


text:
E veld di bala na Lago Heights ta den decadencia. Netnan ta wordo horta. Luznan ta den un super mal estado. E situacion no ta bon. Minister Dangui Oduber a comenta cu a tuma nota di esaki y ta hopi lamentabel cu e cosnan aki ta wordo haci cu deporte.
Na final di dia ta e deportista, e mucha, e hoben bo ta perhudica. Ta buscando manera tambe con pa yuda eynan. Den e situacion aki no ta asina facil pa por haya financiamento pa tur e deseonan cu tin, pero tur caminda cu por yuda, den e caso aki na Lago Heights, ta busca manera pa reemplasa e net, mescos cu na Kudawecha.
Ta un reto cu hopi veld tin na Aruba, cu e net ta den super mal estado. E condicion fisico di e veldnan tambe ta den mal estado, pero ta busca manera pa contribui na un manera positivo na deporte. A percura tambe pa den Noord, e veld di SV United tambe a busca palo di luz y luz pa nan. Ta algo sumamente positivo cu nan por bay train anochi.
Na e momentonan aki e instalacionnan ta andando. A percura pa veld di Flatstone haya luz. Na Caravel tambe a percura pa haya palo di luz y luz. Asina ey ta trahando cu curason pa deporte, pa mehora deporte, pa mehora infrastructura. Si bo no tin un bon facilidad, dificilmente bo ta bay motiva e mucha pa participa na deporte. Esey ta e pensamento cu tin tras di e proyecto di artificial turf.
Na momento cu tin turf, bo tin bon iluminacion, bo tin bon backstop, bo tin net, bo tin bon tribuna, automaticamente e mucha ta yega veld pa practica deporte.


text:
Police
Home Police
5 aña di prison exigi pa duo cu a bringa den club nocturno y...
ORANJESTAD – Awe mainta e hombernan A.M. (33) y C.J.E.(27) a presenta den Corte pa e caso penal cu Ministerio Publico a cuminsa contra...
E di 13: Adan G. URDANETA CONTRERAS (42), di nacionalidad Venezolano a perde su...
Un biaha mas trafico insigur di Aruba ta cobra bida di un persona, Adan Urdaneta Contreras di 42 aña ta e di 13 morto...
Cuerpo Policial di Aruba: Aruba ta conoce su di 13 morto den trafico pa...
——CUERPO POLICIAL ARUBA TA INFORMA —— ARUBA TA CONOCE SU DI 13 MORTO DEN TRAFICO Awe mainta pa 08.05 am, central di polis ta wordo notifica...
Otro hoben(17): Detencion nan ta sigui cay di e asesinato na ex Sand Bar
Enconexion cu e caso di asesinato cu a tuma lugar dia 4 december 2022 dilanti Ex-Sandbar, Recherche di Noord (DAR-2)a detene un hende homber...
Grupo di hoben a start Loader sin yabi y dal rondjes ariba veld
Playa Pabou - Diahuebs anochi rond di 9:30 habitantenan den area di Playa Pabou, cerca di e veld a scucha motor di un Loader. Esaki...
E di dos detencion pa asesinato na ex- Sandbar.
Enconexion cu e caso di asesinato cu a tuma lugar dia 4 december 2022 dilanti Ex-Sandbar Recherche di Noord (DAR-2)a detene un hende homber...
POLIS CU MENSAHE DI CONCIENTISACION DEN TRAFICO MANEHA BOU INFLUENCIA TIN SU CONSECUENCIA
MACUARIMA, SANTA CRUZ: Fin di aña 2022 ta yegando y den cuadro di esaki Cuerpo Policial Aruba lo bay tin mas control estricto den...
Dos dama herida den accidente ariba Sero Tijshi
Green Corridor - Dialuna algo pasa di 11:30 di mainta polis y ambulance a bay ariba Green Corridor, pa ta exacto entre rotonde di...
Te cu awor: Cinco arma di candela so a wordo entrega
Macuarima - Diadomingo atardi na Centro di Husticia a tuma luga un conferencia di Prensa, esaki tawata relaciona cu e dos asesinatonan. Uno a tuma...
Polis a bay atende cu homber cu supuestamente kier a haci yiunan di su...
Schotlandstraat/Kamay - Diadomingo anochi algo pasa di 9'or a presenta un caso poco fastioso unda cu un dama a bati alarma, momento cu su...


text:
Category: OBITUARIO
Despues di 52 aña den radiodifusion y net despues di 4 dia di su cumpleaños DJ Ruben Scorpio Garcia a fayece!
Diahuebs merdia a drenta e tristo noticia cu Ruben Scorpio Garcia a fayece na edad di 70 aña, maske e añanan por a subi pero…
DEPARTAMENTO DI CULTURA ARUBA TA TRECE NA MEMORIA DI SRA. MARY AGATHA ‘SAYO’ SIMON Y JOUVERT MORNING E HABRI DI MAINTA
Oranjestad – Señora Mary Agatha Simon, miho conoci como ‘Sayo’ tabata un persona cu a yuda mantene cierto tradicion nan di Carnaval inclusivo esun…
Biografia artistico di un gran musico Señor Walter Simon de Cuba
Oranjestad – Awe nos lo trece un biografia artistico na memoria di un gran musico Walter Simon de Cuba d.f.m. cariñosamente conocí como Otty…
A fayece Johnny Edwin Angela conoci como: “Eddy of Charles” Propietario di Angel Tours
Cu profundo tristesa na nos curason nos ta anuncia fayecimento di nos ser stima: Johnny Edwin Angela Cariñosamente conoci como: “Eddy of Charles” Propietario di…
Diasabra anochi a drenta e tristo noticia cu Meneer Francisco Celaire a fayece
Diasabra anochi a drenta e tristo noticia cu meneer Francisco Celaire a fayece, na edad di 81 aña. Despues di un lucha grandi pa recupera…
PROME MINISTER TA DESEA FAMIA Y COLEGANAN DI JOSSY KOCK HOPI FORSA
ORANJESTAD – Diabierna Prome Minister Evelyn Wever – Croes tabata na DOW/ edificio di infrastructura, den cuadro di acto di condolencia cu a tuma luga…
Un gran tocado y doño di Caha ‘i Orgel ‘Nos AnaRosa’ Marcelo ‘Buchi’ Irausquin a bay laga nos
Un gran tocado y doño di Caha ‘i Orgel ‘Nos AnaRosa’ a bay laga nos Ta trata aki di señor Marcelo ‘Buchi’ Irausquin. Naci: 4-september-1936…
Awemadruga nos a ricibi e tristo noticia cu nos gran amigo y colega Roberto Geerman a fayece
Dialuna madruga nos ta habri siman cu e tristo noticia cu nos gran amigo y colega Roberto Geerman a fayece. Roberto Geerman un persona carismatico…
Minister Geoffrey Wever: Recordando Sr. Ing Edwin Croes
Dialuna ultimo Aruba a perde un pionero Arubiano den mundo di telecomunicacion, esta señor Ing. Edwin Croes. Sr. Ing Croes tabata e prome Arubiano cu a bira hefe di Telefoondienst na…
CORTEJO FUNEBRE DI EX MINISTER DI HUSTICIA SEÑOR HYACINTO RUDOLFO ‘RUDY’ CROES A PASA DILANTI DI BESTUURSKANTOOR
Diaranson mainta 24 di november e cortejo funebre ex Minister di Husticia señor Hyacinto Rudolfo ‘Rudy’ Croes a pasa dilanti di Bestuurskantoor. Prome Minister y demas Ministernan di Gabinete Wever – Croes…


text:
E evento aki, cu ta conmemora e di 5 aña di existencia di Exprodesk, lo concentra riba informacion practico y extenso pa e participantenan riba ‘doing business’ cu e mercadonan den Norte America, Europa, Caribe y Asia.
E evento aki ta pa esnan cu tin interes den amplia nan negoshi den futuro riba mercado internacional, esnan cu kier combersa cu e expertonan for di e mercadonan di Norte America, Europa, Caribe y Asia riba oportunidadnan commercial, y esnan cu kier haya mas informacion tocante productonan traha na Aruba. Pa medio di e charlanan y despues e sesionnan Business2Business, lo haya informacion general y personalisa di expertonan commercial, empresarial, huridico, logistico y mas.
Participacion ta gratis. Solamente mester registra, pasobra e cuponan ta limita. Join nos y registra via e siguente link: https://cutt.ly/New-Frontiers
Exprodesk a inicia na Departamento di Asuntonan Economico, Comercio y Industria riba 11 di September 2017, pa promove exportacion. Exprodesk a sa di haci e tarea aki exitosamente cu seminarionan cu temanan al caso pa e exportador, proyectonan den cooperacion cu organisacionnan di diferente país (e.o. Hulanda, Colombia y Republica Dominicana), entrenamiento extenso di gruponan di enfoke pa un plan di exportacion y señalamento di retonan den e mundo empresarial pa un maneho di exportacion mas atractivo.
Riba 11 november benidero lo celebra existencia y exito di Exprodesk, durante un evento cu Minister Geoffrey Wever lo inaugura oficialmente. Otro oradornan local y internacional durante e dia aki lo ta:
- sr. Manuel Pila (experto mercado Norte America);
- sra. Michelle Low Chew Tung (experto mercado Asia);
- sra. Taiana Mora-Ramis (experto mercado Republica Dominica);
- sra. Soelan Daal (experto mercado Europa);
- sr. Sam Kruiner (experto mercado Caribe);
- sra. Lay Hing de Kort-Yee;
- sr. Frits Israel (expertonan riba exportacion).
Pa mas informacion por tuma contacto cu Sra. Sharon Meijer di Exprodesk na s.meijer@deaci.aw.


text:
BOSTON – A skohe hungadó di beisbòl Xander Bogaerts pa di kuater biaha pa hunga den All-Star Game, kual ta un partido di honor pa e mihó hungadónan di e kompetensia profeshonal MLB.
E shòrtstòp di Boston Red Sox, ku ta prosedente di Aruba, ta forma parti di e tim di Liga Amertikano ku ta hunga kontra un selekshon di Liga Nashonal.
A selektá Bogaerts, 29 aña di edat i miembro internashonal di e tim di Reino Hulandes, na añanan 2016, 2019 i 2021 pa forma parti di All Star Game. E aña aki esei ta tuma lugá dia 19 di yüli na Los Angeles.


text: WILLEMSTAD- 21 di yüli 2014: Ofisina di Turismo di Kòrsou (CTB) pa medio di esaki ta informá ku a koregí e erornan ku a keda hasí riba e plakat ku a entregá na Leroy Fer djaweps último. Den e entusiasmo pa duna rekonosementu na Leroy Fer no a nota ku tabatin eror den e teksto riba e plakat. Leroy Fer resientemente a saka kara di Kòrsou na nivel internashonal durante e weganan di futbòl pa Kopa Mundial na Brazil. CTB ta ofresé su diskulpa pa e erornan hasí. A tuma e pasonan nesesario pa asina próksimamente por hasi entrega di e plakat nobo.


text:
News
Keeping you Informed
Noord Lab Center NV dba MEDLAB a haya su Re-Certificacion bao di Norma ISO 9001:2015
Noord Lab Center NV dba MEDLAB ta sigui consolida su mes como un laboratorio cu standard di calidad hopi halto na ARUBA Na e luna aki, Noord Lab Center NV dba MEDLAB a ricibi e certificacion ISO 9001:2015 for di e prestigioso organizacion British Standards...
MEDLAB conhuntamente cu BENU Pharmacy Trupiaal ta ofrece un servicio integra pa tur cliente y asegurado di AZV
ORANJESTAD (AAN) - Recientemente Laboratorio MEDLAB hunto cu MEDIQ Botica Trupiaal a lansa su servicionan integra na instalacion di MEDIQ Botica Trupiaal na Ponton. E servicio nobo aki ta completamente integra cu un sistema cu ta conecta e resultadonan di pruebanan di...
Laboratorio MEDLAB kier recordabo bo derechonan y responsabilidad como pashent
ORANJESTAD (AAN) - Tur hende mester conoce e derechonan y responsabilidad di pashent di manera cu por sigura cu cada persona lo tin un bon calidad den cuido di nan salud. Un pashent tin derecho di conoce informacion importante pa su salud, haya servicio di emergencia...
MEDLAB Laboratorio Aruba ta conecta directamente cu tur oficina di dokter di cas pa garantiza resultadonan mas lihe
ORANJESTAD (AAN)- Cu un poblacion cu ta crece cada dia y tambe un cantidad di pashent cu ta bira mas, e presion riba dokter nan y otro dunado di cuido ta bira dia pa dia mas grandi. Logra haci seguimento na un historia clínico di un pashent cu e resultado nan...


text:
KRALENDIJK – Ana B. a presentá dilanti hues S. van Lieshout, awe djaweps relashoná ku un kaso di droga i huntu kune Giovanny B., kende tambe ta akus’é di ta relashoná ku kaso tokante droga, esaki 14 yanüari 2020.
Giovanny tabata den posishon di kokaina i 20 mil dòler den un boto. Hues a bisa Ana ku a hasi investigashon den un kònteiner i e tabata sinta dilanti e kònteiner. Polis a yega hañ’é einan i el a aseptá esaki. Hues a bisa ku e señora ke a skonde dos pochi i aki e señora a bisa hues ku no ta bèrdat. Hues a sigui papia i a bisa ku a resultá ku tabatin kokaina den e pochinan. Señora a papia i a bisa ku e no tabatin nada riba dje. “Nan a tira e kos riba mi pia. Ami no tin nada di hasi ku e droganan. Tur dia mi ta na e kònteiner. Mi no tin nada di aber ku e droga. Polis a listrami pero mi no tabatin nada riba mi. Mi tabata pendiente pa bai Kòrsou i a pasa un ratu na e kònteiner manera semper mi ta hasi, “Ana a bisa. Riba pregunta di hues e dama a kontesta ku e ta hasi e trabou di mas bieu na mundu pa e sobrebibí.
Despues Hues a papia ku Giovanny B. i a puntr’é tokante un boto ku e tabata manehá. El a papia i a bisa ku e no sa nada tokante motor di boto ku ta hòrta. Hues:”Ta papiá ku abo a pidi pa kita e motor di boto.” Hues a papia i a menshoná ku ta un kaso hopi largu tokante e boto. Giovanny a bisa ku e ta bai piska mardugá 5’or di mardugá i ta yega tardi lat i atendé ku su yu i bai drumi. “Ami no tin nada di aber ku loke tabata sosodé ku e hendenan.” Hues a bisa ku nan a para un otro boto ku yama ‘Don Chacho’ ku a sali for di Boneiru pa bai Kòrsou i a haña droga aden. E boto tabata di mama di Giovanny si por komprondé. Hues a bisa Giovanny ku a tap telefon di dje i a tende el i un persona tabata papia tokante kokaina pa Janga. Giovanny a puntra ta ken ta Janga, pasobra e no konosé e tal Janga. Hues a sigui amplia tokante e kaso sin splika tokante Janga. Hues a puntr’é tambe kon e tabatin 20.000 dòler den su poder. Na banko no tin niun indikashon ku e ta traha òf kobra via banko. Giovanny a bisa ku e ta un piskadó i no ta atendé ku banko ku slep di salario etsetera. Tampoko asuntu di belasting. “Ta trata di sèn ku mi wela a laga p’ami. Esaki a sosodé promé ku el a fayesé. Mi a haña e sèn pasobra semper mi a atendé serio kuné.” Fiskal M. Boheur a trese su rekisitorio kaminda el a papia amplio tokante loke ta pertenesé na Giovanny B., entre otro tokante e Boto.
Meskos fiskal a trese den su rekisitorio loke ta relatá na Ana S.. Fiskal a pidi un kastigu di 60 dia prison i 2 aña prueba.
Despues abogado M. Van lieshout a defendé ámbos akusado ampliamente.
Último palabra di Ana el a menshoná ku e ta deseá di risibí e sèn ku polisnan a kita for di dje. Ta trata di sèn pa su hendenan ku ta biba na Repúblika Dominikana ku ta den nesesidat debí na e problema di COVID-19. “Mi tin ku manda sèn pa e hendenan. Mi ta lamentá loke a sosodé. Mi ta hasi bon mi no sa dikon ta bisa ku mi ta metí den asuntu di bendementu di droga. Tur kos mi a hasi legal i hustisia ta bisa ku e sèn ta di droga,”Ana a bisa.
Hues a finalisá bisando:”Señora tabatin droga den posishon i a trata pa skonde pochi di droga ora polis a presentá. Bo tabata sa ku tin droga den e kosnan. Bo ta gaña ku polisnan a traha algu falsu kontra bo i esaki no ta bèrdat. Mi no ta aseptá esaki. Ta tene kuenta ku ta promé bes den man di hustisia pa loke ta trata bo sentensia. Bo no ta haña un kastigu pa bai prison. Mi ta mantené loke fiskal a pidi esta 60 dia prison i 35 kondishonal i 2 aña prueba, kitando 25 dia ku ya bo tabata den prison.”
Pa loke ta trata Giovanny B.,” mi ta bisa ta trata di un motor di boto hòrta i no tin duda. Pa loke ta trata e boto di piskadó, nos ta papia di labamentu di plaka òf bo mester proba loke bo no por a hasi, ku e sèn ta bin di kos legal. Ta trata di hopi sèn. Tin hopi indikashon ku ta trata di sèn di droga. No tin papel ku ta duna indikashon ku e sèn ta legal. Ta trata un kaso serio. Bo karchi penal no ta limpi i ta trata di 2 kos serio ku den pasado a sosodé. Loke fiskal a pidi ta bou. Mi ta kere e mester ta mas. Mi lo no kambia loke el a pidi esta 2 luna di prison inkondishonal, kitando loke bo a sinta. Pa loke ta trata e boto ta deshasí di esaki, debí ku e tabata enbolbí den e kaso di trafikashon di droga,”hues S. van Lieshout .


text:
Despues di: Toubot, OTB, intento di soborno awor ta asuntu di hür di kas den bario a base di puntuashon i e bario riba su mes ta bai bira e storia di bario. Mester ta kla ku na rant di Kralendijk a nase aglomerashon di bibienda i hotèlnan luhoso ku ta kosta un kapital. Meskos por papia di rant di e barionan; Nort di saliña i Antriol. Den Nikiboko tin un parti ku bibiendanan luhoso ku ta forma un union ku e bario. Den Tera Kòrá i Den Tera tin Komunidat será, ku bibienda luhoso i kas di pueblo .Rincon tin otro problema ku ta terenonan ku di un manera òf otro a pasa pa otro persona sin a pone esnan ku tabatin e tereno promé.na altura. Den e akuerdo di Atministrashon tin pará ku Konseho Insular ta stipulá ordenansa di: preis di hür, komishon di hür supsidio di hür i di alohamentu. E ordenansanan aki ta ofresé e posibilidat pa regulá e merkado di bibienda i e gastunan máksimo di hür. Kolegio Ehekutivo ta desaroyá un maneho di bibienda. Mi ta tene mi kurason ku ta bin un maneho ku ta enfatisá solamente bibienda sin tene kuenta ku e importansia di un komunidat. Hende mester tin e “heful”, sintimentu di ta pertenesé na un komunidat i no solamente tin área definí a base di puntuashon. Mester tin interakshon entre hende, den komunidatnan será esaki no ta posibel. Ta krea e impreshon di tin dos sitio den un bario ku ta nifiká esun será ta sigur i e otro parti di bario ta: insigur, tin shushi tur kaminda, tin pobresa, kriminalidat i bibienda den mal kondishon. Mester evitá ku maneho di bibienda ta kibra karakter di un bario si no tene kuenta ku e koherensia sosial i e kapital sosial. E meta mester ta: Sentimentu di ta pertenesé na un komunidat ta promové e kapasidat di kada persona pa progresá. Mi konseho tantu na Kolegio Ehekutivo komo na e koalishon den Konseho Insular ta esaki” Het roer moet om” na papiamentu: mester kambia di rumbo.
Arthur Sealy


text:
Sientífikonan ta kurioso. Nan gusta resolvé problema. Pa haña sa kua ta e preguntanan mas aktual den Karibe, òf kua problema mester di un solushon mas urgentemente, pa esei nos tin mester di bo yudansa. Pasobra COVID-19 tin un impakto grandi riba hopi tema, nos ta pidibu pa kompletá e informashon ku nos a kolekshoná anteriormente (na 2019).
Programa sientífiko
For di 2013, Organisashon Hulandes pa Estudio Sientífiko (NWO), bou di enkargo di Ministerio Hulandes di Enseñansa, Kultura i Siensia (OCW), ta ehekutá un programa sientífiko ku ta enfoká spesífikamente riba e seis islanan den region di Karibe den Reino
Rumbo pa un agènda di konosementu pa e islanan Karibense den Reino
Ku un agènda di konosementu nos por denominá e preguntanan sientífiko i sosial mas importante. Pa logra esei, nos ke sa kiko e pueblonan i institutonan di e islanan ke mira siensia kontestá. Asina huntu nos por determiná kiko mester bira e enfoke pa futuro estudio sientífiko. Alabes, e manera di traha aki tambe ta laga e estudionan sientífiko konektá bon ku pregunta i desaroyo aktual den region di Karibe.
Yuda nos pensa
Di salubridat, identidat kultural, desaroyo ekonómiko, te ku kambio di klima i biodiversidat — siensia ta amplio. Ku e enkuesta aki nos ta invitá tur hende na Aruba, Bonèiru, Kòrsou, Statia, St. Maarten i Saba, pa yuda nos pensa pregunta pa e agènda nobo di konosementu.
Plaso di e enkuesta i trayekto kontinuativo
Por yena e enkuesta te ku 15 di yanüari 2022. Ta pone e resultadonan huntu ku e reakshonnan kolekshoná na 2019 i despues lo diskutí esakinan den un diálogo ku siudadano i interesado. Al final, esaki lo resultá den un agènda di konosementu ampliamente sostené pa e parti Karibense di Reino.


text:
Sosial
REMSES RAFAELA TA PRESENTA ‘LIVESTREAM’ FRESH: MI MAMA
WILLEMSTAD – Djabièrnè, 16 di aprel 2021, bo por gosa konfortabelmente na kas di e ‘livestream’ FRESH: Mi Mama presentá pa bailarin profeshonal, koreógrafo i kreadó di teater, Remses Rafaela. E presentashon lo keda transmití ‘live’ fo’i Maaspodium na Rotterdam, i ta kuminsa 3ór di atardi (ora di Korsou), pa unda un i tur por sintonisá esaki!
Durante e ‘livestream’ FRESH: Mi Mama, Remses, kende a nase i lanta na Korsou, ta invitá nos pa djòin e riba su búskeda pa kompronde e sekso femenino mihó i kiko ta nifika pa ta muhé den e époka aki. SI bo kier forma parti di esaki, e karchinan pa e ‘livestream’ ta 5 euro so i ta disponibel ‘online’ na www.maastd.nl/livestream-mimama.
FRESH: MI MAMA Inspirá pa e muhé di su hubentut, amplifika pa su eksperensianan komo tata, Remses ta sasia su kuriosidat i ta aseptá e reto pa mapa kon e hende muhé ta eksperensia mundu. Su yu hòmber i yu muhé ta e motivashon di mas grandi tras di e biahe personal aki, unda e ke kontribuí na un mundu ku su yunan ta sinti nan mes kompronde, aseptá i sostené. Pa yuda forma e mundu aki, e ta sinti ta su deber pa purba kompronde e ser femenino mas mihó. Durante FRESH: Mi Mama, Remses ta invitá diferente muhé pa kompartí nan eksperensianan den forma di baile, músika i pelíkula. Segun Remses, “nos mester tin e kurashi pa kana riba nos mes un kaminda, nos destino, maske esaki ta diferente di e kaminda ku bo mayor nan a stipulá pa bo. Si bo keda kana den imprenta di otro, nunka nada no lo kambia”.
MAS DI REMSES Remses Rafaela, mihó konosí komo ‘Muisje Muis’, tin un pashon pa baile fo’i chikí. Su estilo ta influensia pa su raisnan afrokaribense manera salsa i kalypso, mesklá ku akrobasia, hip hop i baile moderno ku ta resultá den un moda di ekspreshon úniko. Anteriormente serka Maaspodium, nos por a mira Remses durante su presentashon ‘RPhO meets Maas’ i e presentashon di breakdance ‘B-BOY’. Durante e ultimo periodo, Remses a produsí su promé obra pa mucha titulá ‘Wijzer’, kual e ta preparando pa trese Korsou, Boneiru i Aruba promé ku e fin di e aña. KARCHI FRESH: Mi Mama a keda produsí pa e fundashon Passion & Skillz, fundá pa Remses Rafaela i lo keda transmití ‘live’ fo’i Maaspodium. E ‘livestream’ ta kuminsa 3ór di atardi dia 16 di aprel, ora di Korsou, i ta dura aproksimadamente 60 minüt.
Karchinan ta na rason di 5 euro i bo por paga ku bo karchi di krédito. Kumpra bo karchi ‘online’ na www.maastd.nl/livestream-mimama i risibí bo link di akseso via e-mail dia 16 di aprel. Pa mas informashon, por siguí Remses Rafaela riba vários plataforma sosial manera Facebook.com/remses.rafaela i Instagram.com/muisjemuis of riba su wepsait www.passion-and-skillz.com.
Sosial
Kuater ganadó di Televishon di 55″ di Coca-Cola su Kampaña di ‘World Cup’
Willemstad – Komo un di e spònsernan ofisial di WK Futbòl, Coca-Cola a organisá un kampaña relashoná ku e tema aki pa su konsumidónan. Riba e tapa di oro di tur produkto produsí lokal, a pone un imágen di un futbòl. Por kambia e tapanan aki pa e produktonan original di WK di Coca-Cola, Powerade i Adidas.
Konsumidónan tambe por yena un lòt pa por gana e premio mayó: un Volkswagen Saveiro 2023 riba 30 di desèmber próksimo. Pero promé ku yega asina leu, Coca-Cola a organisá e promé entrega di premio den kua nan a rifa kuater 55″ Smart TV.
Na Bonaire tabatin dos gananadó Monique Balentien i Joanne Philips.
E e felis ganadornan di dos televishon na Kòrsou ta Yanfen Liang i Thalia Ortela.
E premiashon na Kòrsou a tuma lugá na e partner prinsipal Select Automotive na Seru Lora ku tambe ta un di e puntonan di entrega. Pa kambia tapa, nan ta habrí djaweps i djabièrnè for di di 9’or di mahinta te 5.30 or di atardi i riba djasabra di 9’or di mahinta te 1’or di mèrdia. Sambil ta yama tur konsumidó bon biní pa entregá nan tapa di djarason te ku djadumingu di 1’or di mèrdia pa 8’or di anochi.
Best Brands Bonaire ta habrí di djaluna pa djasabra di 8’or di mahinta pa 5’or di atardi.
Produktonan di WK
E produktonan ku e konsumidó por skohe ta un tas di lomba (rugtas) i tèrmu kùp (‘tumbler’) di Coca-Cola (5 tapa i Fl. 10,00 pa produkto) i un ‘drawstring’ tas òf ‘bidon’ di Powerade (5 tapa i Fl. 2,00 pa produkto). Adidas, partner di WK, a pone pèchi disponibel pa 15 tapa, sin pago. Tambe tin bala pa Fl. 5,00 i glas pa Fl. 2,00 huntu ku 5 tapa. Ademas di esaki, konsumidó ku kambia nan tapa ta haña un bòn di deskuento di 10% na e pakus di Adidas na Sambil.
Pa mas informashon por bishitá e página di Facebook CocaColaCuracao; riba Instagram CocaColaKorsou, via telefòn 461-3311 òf por manda un mail na [email protected]
Sosial
Shashindushka Nazir, Miss Curaçao Holland 2023
** Djasabra anochi a tuma lugá e di dos edishon di e Sertámen Miss Curaçao Hollands 2023. Fanátikonan di e 8 partisipantenan entusiasmá pa animá nan partisipante faborito ku ya tabatin 2 luna den preparashonnan intensivo ku a kulminá den e tremendo anochi ku e tema “VIVE L’ AFRIQUE”
Un anochi ku a ser kondusí pa Presidente di “Dia di Tula” Vany Hooi, Grupo di Baile ku a ser kordiná pa e hóben Chendel Beker I artistanan manera Kilate Tesla I T Shean ku a deleitá e públiko ku kansionnan inolvidabel.
Un anochi kaminda a kuminsá ku un Black Carpet kaminda tur hurado, partners I invitadonan speshal por a pasa I ser risibí pa e ekipo di Aubrey America. Den e anochi speshal aki a konta ku presensia di Mariana Pietersz Promé Finalista Miss Universo Curaçao 2022 i Kanisha Sluis Finalista di Miss Grand 2022.
Un anochi hopi emoshonal kaminda Jeny Minguel e promé Miss Curaçao Holland 2022 mester a tuma despedida di su título pa asumí ofisialmente su título Internashonal ku e diferente tareanan ku e organisashon a pone pe hasi.
Resultadonan di e anochi:
Miss Beautiful Face I Most Discipline 2022: # 04 Shashinduska Nazir
Most Beautifull Smile: #02 Shurnalie Nivillac
Best Body, Most beautifull Hair, Miss Internet I Most Dynamic: #03 Kim Rossen
Most Amity: #07 Jurinaiska Celestijn
Most Eelegance I Most Beautill Skin: #09 Kimberly Stuart
Semi finalistanan: Kim Rossen, Shashinduska Nazir, Kimberly Stuart i Jurinaiska Celestijn.
Ganadornan:
2 nd Runner up: Kimberly Stuart
1 st Runner up: Kim Rossen
Miss Curaçao Holland 2023: Shashindushka Nazir
Ekipo di Aubrey America ta sumamente kontentu ku e resultado final I awor aki planiando e tareanan ku e hóbennan aki lo tin ku ehersé den e aña di reinado.
Nos ke deseá e hóbennan aki tur klase di éksito den nan trayektoria nobo komo Embahadora di nos Komunidat aki na Hulanda. Sigui nan pasonan via tur e medionan sosial di Aubrey America.
Sosial
Festival di lus mágiko den kurá di Landhùis Bloemhof
Willemstad – Mondi Mágiko ta bèk. Di 8 di Dezèmber 2022 te ku 6 di Yanüari 2023 e kurá di Landhùis Bloemhof ta transformá den un parke mágiko ku míles di lus. E aña akí e tema lo ta Kompa Nanzi, e araña sabí di nos kuentanan di ántes.
Pa e edishon aki atrobe Landhùis Bloemhof a será kabes ku artista Giovanni Abath i su tim di Kara Productions pa krea e festival di lus deslumbrante. Na 2019, Mondi Mágiko a ser organisá pa promé biaha. Lanthùis Bloemhof i Kara Productions a bin ku e inisiativa espektakular den e luna di fiesta. Mas ku 18.000 bishitante a disfrutá di e ambiente di fin di aña.
Èkstra festivo
Dor di COVID-19 e fiesta di lus no por a tuma lugá e último dos añanan. Despues di dos aña difísil, Landhùis Bloemhof i Kara productions ker a ofresé algu èkstra festivo na grandi i chikí durante fin di aña. Mondi Mágiko ta pa hinter famia. E rason prinsipal ta pa trese hende huntu den un esfera di lus i magia. Den un ambiente uniko bishitantenan lo biba momentunan ku rekuerdonan agradabel pa rekordá hopi tempu despues di e luna di fiesta. E magia ei – ta e motibu prinsipal ku ta organisá Mondi Mágiko.
Kompa Nanzi
Mondi Mágiko ta konsistí di un programa varia rondó di Kompa Nanzi. Banda di e kaminata iluminá dor di e mondi di Bloemhof, tin un eksposishon titulá ‘Lus riba Nanzi’. Tambe tin presentashon musikal i hende disfrutá di fragmentonan di e aventuranan di Kompa Nanzi. Riba 15 di Dezèmber e Café Literario ta den gara di e araña astuto. E kuentanan di Nanzi originalmente a bin for di Ghana i a ser traspasá i kontá den tur parti di mundu na unda hende sklavisá a ser obligá pa traha. E kuentanan tabata un forma di protesta; nan tabata konta nan den sekreto durante trabou òf anochi promé ku bai drumi. Den e periodo di sklabitut Nanzi a haña un kontrinkante; Cha Tiger. Nanzi semper tabata mas sabí kuné. E tiger tabata símbolo pa e opresor, anto Nanzi pa e hende sklavisá. Di e manera aki Mondi Mágiko ta selebrá e kultura di konta kuenta.
Entrada
Mondi Mágiko ta habri djaweps 8 di Dezèmber pa públiko i lo ta habrí riba djabièrnè, djasabra i djadumingu di 6’or te 10’or di anochi. E otro dianan ta reservá pa kompanianan. Durante siman di 23 te ku 30 di Dezèmber, públiko general por bishita Mondi Mágiko tur dia. Karchi ta na benta online via www.mondimagiko.com, òf na porta i ta kosta 20,00 florin pa adulto i 10 florin pa mucha te ku 12 aña.
Lanthùis Bloemhof ta situá na Santa Rosaweg 6, banda di Café Tap Maar In. Mas informashon ta disponibel via e-mail [email protected] bloemhof.cw . Sigui nos riba Instagram i ‘like’ nos paginá di Facebook.
Daily Nobo
Kuater ganadó di Televishon di 55″ di Coca-Cola su Kampaña di ‘World Cup’
Montaña ta bai sende lus pa di 19 biaha
Minister a basha’bou riba Jardim & Bearing Point!
INVESTIGASHON DI SOAB PA SERVISIO A PRESTA NA SERVISIO DI IMPUESTO
Proyekto di televishon sosialista ku sosio registrá na Kòrsou a frakasá
Biahenan pa eksterior sin resultado pa Kòrsou ta kontinuá!
Señora divorsiá a bai reklamá pero….. Ya Inspektor a laga paga restitushon na èks esposo
Kon lo parti e 200 mion Euro di Reparashon?
Kòrsou tin un debe Nashonal di 4325 mion florin i subiendo
Kolegio Erasmo ta selebrá luna di buki a la Bi-ba-bèrdè
Trending
-
Lokal6 days ago
Biahenan pa eksterior sin resultado pa Kòrsou ta kontinuá!
-
Lokal6 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal5 days ago
Kon lo parti e 200 mion Euro di Reparashon?
-
Lokal6 days ago
Kòrsou tin un debe Nashonal di 4325 mion florin i subiendo
-
Lokal6 days ago
Kolegio Erasmo ta selebrá luna di buki a la Bi-ba-bèrdè
-
Lokal6 days ago
Kompetensia di skolnan ‘E skol di futuro’
-
Deporte6 days ago
Selekshon di Qatar: Ta bai den historia di mundial ku 3 rekòrt negativo
-
International6 days ago
Horor na Italia: Pashènt a tira su kardiólogo mata den su konsultorio


text:
BÈRDÈ
Bèrdè kiermen na promé lugá ku den e bario tin hopi palu i mata. E áreanan di paseo i rekogida di awa lo ta e áreanan bèrdè públiko mas importante, naturalmente pasó den e áreanan aki tin sufisiente awa.
Ku e terminología 'Bèrdè' nos kier men tambe durabilidat, lokual kier men ku algu ta keda kumpli ku e eksigenshanan nesesario. Ku e ekspreshon 'un bario bèrdè' nos kiermen pues ku lo ta un bario ku aki hopi aña ainda lo keda konsiderá komo un kaminda di biba bon i agradabel.
Durabilidat kier men tambe ku ta pensa den materialnan duradero, konstruí konsiente ku energia i klima, anto hasi uso di e sirkunstansianan natural.
Durabilidat no ta logra solamente ku uso di material adekuá, pero voral tambe door di un bon balansa den bario. Integralidat ta na promá luga pa yega na un bario duradero. Integralidat kier men ku diferente gruponan di nos komunidat por biba huntu na un manera atraktivo i trankilo. Esei ta logra dor di ofresé un kantidat grandi di tipo di kas ku ta varia den arkitektura i preisnan di kas i ta kuadra ku e nesesidatnan di e habitantenan nobo (i eksistente).
Segun FKP su filosofia un bario mester duna espasio pa un komunidat establesé su mes i no e individuo so o un famia su so. E integralidat di e komunidat ta pone ku e bario lo tin un karakter integral tambe. Integral kiermen tambe ku tin espasio pa rekreá i traha, mirando ku esakinan ta pertenesé na e konsepto 'biba'.
Un otro aspekto di durabelidat ta e koherensia espasial tantu den e bario mes komo entre Wechi ku e barionan ku ta rondon'e. E habitante i e bishitante mester por orientá nan mes den e bario i mester por identifiká nan mes ku nan bisendario asina ku nan tin un propio identidat i orguyo pa nan pida kaya o pida bario.


text:
Pa loke ta e maneho cu POR ta ofrece comunidad pa e proximo gobernacion, a publica e plan di gobernacion Vision 17-21 Hunto Nos Por. E documento aki ta encera preocupacionnan cu comunidad a indica como prioridad pa wordo atende cu ne. E plan di gobernacion ta hopi amplio y ta atende diferente punto. Si ainda bo no a haya oportunidad pa lesa esaki den e articulo aki ta presenta e segmento di ‘Asunto Social’ cu ta encera ideanan nobo y innovativo y tambe e aspecto di conscientisacion.
Lo bay stimula esnan cu ta cobra onderstand cu tin capacidad pa subi mercado laboral, pa haci esaki mediante combinacion di labor, recapacitacion y bijstand pa un periodo di un aña, den sentido cu ta subsidia dunado di trabou cu e suma di bijstand pa asina yega por lo menos na e salario minimo. Ademas lo reforsa Enseñansa pa Empleo (EpE) pa e departamento aki por facilita y sostene e proceso aki. Percura pa famianan cu yiu chikito por haci uzo di centro di cuido di mucha di calidad (creche). Lo crea e oportunidad pa mayor cu ta biba bou di bestaansminimum, mediante nan dunado di trabou, lo por aplica pa un toeslag riba nan salario. E dunado di trabou lo por deduci esaki for di su impuesto. Di e forma aki por percura pa eficiencia y productividad den e area laboral.
Tambe lo enfoca riba adaptacion y modernisacion di e areglo di canasta basico pa esnan di menos recurso tin acceso na cuminda saludabel y nutritivo, intensifica control y bin cu ley pa sostene esaki. Hunto cu esaki conscientisa e consumidor a base di publicacion mensual di lista di prijs di producto di supermercadonan como tambe reforsa y promove Dienst Huur- & Consumentenzaken (DHC). Adicionalmente stimula creacion di un organisacion independiente di y pa consumidor.
Reforsa y sostene e posicion di centro di barionan como pilar di convivencia den comunidad y duna nan e tarea pa conscientisa nos comunidad di e importancia di esaki. Reforsa nan posicion di centro di desaroyo y educacion comunitario. Crea sinergia entre organisacionnan gubernamental y no gubernamental den sector social pa asina traha hunto y mas eficientemente
Educacion social
Reforsa Multidisciplinair Centrum (MDC) pa por duna mas asistencia na muchanan cu problema di comportacion y ofrece enseñansa na midi. Ofrece cursonan con pa traha presupuesto como tambe hermentnan pa forma y educa famia (inclui mama y tata soltero). Introduccion di un programa di enseñansa despues di orario di scol cu lo sostente e curiculo basico. Lo evalua necesidadnan y puntonan di mehoracion.
Pa loke ta nos muchnan y hoben
Introduci rapidamente un defensor di mucha pa sigura implementacion di tratadonan di derechonan di mucha. Enfoca riba prevencion di abuso di mucha y hende muher, embaraso hubenil y adiccion di droga y alcohol. Conscientisa esnan vulnerabel den nos comunidad di nan derechonan y posibilidadnan di sosten y ayudo social. Reforsa y duna atencion na Voogdijraad pa e por eherece su funcion na un forma mas efectivo, unda e tarea principal ta pa sigura e bienestar di e mucha. Reforsa posicion di Departamento di Asunto Social pa inclui punto di sosten den barionan como tambe promove sinergia cu Departamento di Labor.
Nos grandinan tambe ta ricibi atencion den e plan di gobernacion di POR unda cu lo crea y sostene centronan di cuido pa nos grandinan. Enfoca riba nan necesidadnan y fomenta e personal cualifica necesario pa traha den e centronan aki. Enfoke riba calidad di cuido pa nos grandinan cu kier keda biba independiente den nan propio hogar, pero cu mester cuido diario necesario. Esaki lo yuda baha presion riba e lista di espera na centronan di cuido pa nos grandinan.
‘Vision 17-21 Hunto Nos Por’ ta publica completo riba Facebook Page di POR E Forsa Nobo y por lesa esaki riba celular tablet of computer.


text:
medaya brons
-
News
Brons pa Aruba
Medaya di brons pa Aruba Awe mainta a inicia e weganan di 3 y 4 lugar aki na Rosario. Despues…Read More »
-
Barranquilla2018
Thashaina ta conta di su medaya den Masters na Cali
Thashaina Seraus ta conta di su medaya di Brons cu e la gana den e Masters aki na Cali, Colombia.Read More »
-
Barranquilla2018
Interview Team Damas Bowling
Interview cu e damas nan di Bowling cu a gana Medaya di Brons pa Aruba.Read More »
-
Barranquilla2018
MOMENTO HISTORICO PA ARUBA
MOMENTO HISTORICO PA ARUBA E deporte di bowling a inicia ayera cu e parti di Team Femenino na Cali, Colombia…Read More »
-
Barranquilla2018
Brons pa Kyra y Abigail
E duo di natacion artistica Kyra Hoevertsz y Abigail de Veer ta logra medaya di brons den Duo Liber aki…Read More »
-
Barranquilla2018
Kyra ta logra medaya di Brons
Algun imagen di awe mainta na momento di e presentacion di Kyra Hoevertsz durante su Solo Liber cu a logra…Read More »
-
Barranquilla2018
Brons pa Kyra den Solo Liber
Kyra Hoevertsz ta conta riba su Solo Liber di awe caminda e ta logra Medaya di Brons.Read More »
-
Barranquilla2018
Un biaha mas medaya pa Aruba
Kyra Hoevertsz ta logra un biaha mas medaya di brons pa Aruba. Awe tabata e Solo Liber den e deporte…Read More »
-
Barranquilla2018
Brons pa Kyra den Solo Tecnico
Kyra Hoevertsz cu a logra medaya di brons den e Weganan Centroamericano y del Caribe ta conta nos mas di…Read More »
-
Barranquilla2018
Medaya di Brons den Natacion Artistico
Nos ta comparti mas imagen di e Natacion Artistica caminda Kyra Hoevertsz a gana medaya di brons awemainta aki na…Read More »


text:
04.06.22 BTTB benoemt haar eerste ambassadrice en ambassadeur
BONAIRIAANSE TAFEL TENNIS BOND (BTTB) A HONRA DOS PERSONA KOMO E PROMÉ EMBAHADORA I EMBAHADOR DI TÈNIS DI MESA DI BONEIRU
Kralendijk, BTTB durante su torneo di Open Dia di Rincon 2022 a sorpresa dos persona ora ku señor Vos a splika ku e la presentá un idea nan su bestür i ku esaki nan a aprobá mes ora, e idea di señor Vos tabata pa BTTB kuminsá honra i gradisí e personanan ku ta hasiendo hopi pa e deporte di pinpòn aki nan Boneiru. Señor Vos kier kuminsá introdusí e embahador i embahadora di Tènis di Mesa di Boneiru. Señor Vos a hasi uso di e okashon aki pa nombra dos persona ku bestür a honra pa ta e promé embahador i embahadora di Boneiru. Despues di a splika esaki señor Vos a yama dilanti Shirley Bernard Winklaar ku lo bira e promé embahadora di Tènis di mesa di Boneiru, Shirley ta un hungadó di pinpòn ya pa hopi aña kaba, Shirley gusta e deporte aki i ta hasi esaki ku hopi plaser i amor, Lamentabel ta ku nunka Shirley a risibí e oportunidat pa siguí entrenamentu serio pa por a halsa su nivel asina bon ku e por a kompetí den eksterior. Shirley tabata un miembro di direktiva pa basta aña i semper a promové pinpòn entre e genero femenina i a yuda pa desaroyá pinpòn entre e hóbennan. Shirley a siguí kurso di entrenadó/coach i tambe kurso di umpire. Aktualmente Shirley boluntariamente ta guia e hóben nan riba tur djaluna i djaweps nan Sentro di Bario Tera Kòrá, kreando e oportunidat pa hóbennan por train pinpòn. Pa tur loke Shirley a hasi i ta hasiendo pa e deporte di pinpòn, BTTB a skohe Shirley Bernard Winklaar komo e promé embahadora di Tènis di Mesa di Boneiru. Shirley a risibí for di man di señor Vos un bunita opsekio traha di spil i tambe di parti NTTB un pin. Seguidamente señor Vos a referí na e di dos persona ku lo ta e promé embahador di Tènis di Mesa di Boneiru ku ta señor Jacinto Zimmerman. Jacinto tambe ta un hungadó ku tin un trayekto largu nan Kòrsou komo un di e hungadó nan ku ta duna kompetensia na hopi hungadó, ku su manera di hunga pinpòn, Jacinto sigur a sa di gana e kurashon di nos hungadó nan aki nan Boneiru pa su atenshon pa ku nos i ku kada bes ku e ta aki nan Boneiru, e ta yuda nos desaroyo dor di práktika ku nos i tambe organisá torneo pa nos. Jacinto sigur meresé di ta BTTB su promé embahador di Tènis di Mesa di Boneiru. Jacinto tambe a risibí for di man di presidente di BTTB un bunita opsekio traha di spil i ku teksto graba ariba, tambe Jacinto a risibí komo kortesia di NTTB un pin.


text:
Kralendijk- Eks presidente direktor di KLM, Camiel Eurlings, lo bira komisario na aeropuerto BIA, entrante promé di ougùstùs awor.
Eurlings a wòrdu skohé despues di un prosedura largu kaminda mas ku 60 hende a solisitá. Segun BIA ta bisa, Eurlings tin eksperensia relevante pa aeropuerto, entre otro riba tereno di aerolínea, pero tambe ora ta traha den trabou nan di supervision i komisariado. Den pasado Eurlings tabata minister na Hulanda di parti di CDA, den kabinete Balkenende.
Eurlings pa algun aña tin un kas na Boneiru kaba. Sinembargo, e no ta biba na Boneiru si.


text:
Un evento di kareda, un primisia riba Kòrsou
Riba djadumingu 30 di novèmber 2014 lo tuma lugá e promé edishon di e KLM Curacao Marathon den e siudat di Willemstad, Kòrsou. Un primisia riba e isla. E evento di kareda aki lo ta pa grandi i chikí, kaminda skol-, empresa- , grupo i organisashonnan por partisipá via un ruta eksepshonal ku ademas lo tin animashon musikal for di kuminsamentu te final.
Lo tin diferente distansha disponibel pa e partisipantenan. Nan ta – 5km “Walk or Run” (Kana òf Kore), – 10km “Walk or Run” (Kana òf Kore), – Mitar Máratòn – Máratòn Kompleto (Duo) – 15km Trial E evento aki lo ta algu grandi i e organisashon ta konta ku partisipashon di koredornan internashonal.
Ruta
Pa e evento aki a stipulá un ruta ekspeshonal kual ta inisiá na Lions Dive Hotel & Beach Resort, na Bapor Kibra, i ta hiba e partisipantenan di e ”Mitar Máratòn i e ‘Máratòn Kompleto’ a lo largu di parti di kosta i den sentro di Kòrsou, krusa Brùg Emma i, komo eksepshon, Koningin Julianabrug, ku ta un di e brùgnan di mas haltu na mundu, (56,4 meter riba superfisie di laman) kaminda normalmente no ta permití pasada di hende na pia. E famoso Handelskade tambe ta forma parti di e ruta eksepshonal aki.
Animashon i kompañamentu musikal
E ruta ta primintí di bira unu ku hopi músika i ambiente tantu pa e koredornan komo e públiko kant’i kaminda. Radio Dolfijn FM i Curom Z86 lo tin kobertura di e ruta kompleto i lo animá e presentenan ku nan komentario i bon músika for di komienso te final, p’asina rònt Antia i mundu henter por sigui e evento aki bibu i direkto. Hotèlnan riba e ruta manera Avila Beach, Renaissance Curacao Resort & Casino, Hilton Curacao Resort, Kurá Hulanda Village & Spa ku ta keda riba e ruta, tambe Ofisina di Turismo lo ta puntonan pa refreská i pa e ambiente musikal Karibense.
Inougurashon i Klousura
E anochi promé ku e evento lo tin e tradishonal “Fiesta di Pasta”. Preparashon lo ta na enkargo di e Chefkok di 5 strea ala bes koredor di máratòn di Pascal Jalhay, ku en kolaborashon ku ‘Curacao Culinair’ ta kontribuí na e evento. E fiesta di klousura lo tuma lugá riba un di e beachnan mas famoso na Kòrsou, na Lions Dive & Beach Resort. Entrega di premio lo ta riba un “stage” riba laman.
Inskripshon
Inskripshon por tuma lugá riba e website: www.klmcuracaomarathon.com. Tur partisipante ta haña un number di inisio ku registrashon ofisial di su tempu, un medaya i un T-shirt


text:
DEN HAAG – Mientras cu e ta compronde e pregunta, awor ainda esaki no ta algo cu gobierno Hulandes a tuma un decision ariba. Asina e secretario di estado Hulandes Alexandra van Huffelen a contesta NoticiaCla awe mainta durante un conferencia di prensa despues di e RMR na Den Haag, riba e pregunta si Hulanda ta pesa pa converti e prestamo pa sosten di likides den un ‘regalo’. Otro aña October, Aruba tin cu paga e prestamo aki bek den un solo tiro.
EDGARD VROLIJK
E pregunta di NoticiaCla tabata a raiz di e ponencia haci e siman aki pa presidente di Parlamento di Aruba Edgard Vrolijk durante e reunion di IPKO na Den Haag, unda cu e tabata kier sa cua parti di e prestamo cu Aruba a haya durante e pandemia ta of por bira un regalo (gift) y cua ta keda un prestamo. Vrolijk su argumento tabata e.o. cu e ta haya e trato ‘unfair’ mirando cu tin paisnan cu ta haya regalo di placa di Hulanda, mientras cu ora cu ta trata nos, e ta bira un ‘prestamo’.
VAN HUFFELEN TA COMPRONDE DESEO DI VROLIJK
E mandatario Hulandes a bisa cu e decisionan cu a cay ta cu ta duna Aruba ( y e otro islanan) un prestamo, cu tin cu wordo paga den un solo tiro otro aña October. Pero tin combersacionan cu tin cu cuminsa ainda riba e posibilidad pa refinancia e prestamo(debe) aki, ya cu tin deseo pa esaki di parti di e islanan. Den cuadro di esaki, e mandatario Hulandes a bisa NoticiaCla cu e ta compronde e deseo (di sr Vrolijk:red) cu e paisnan en cuestion ta pidi pa converti e placa den un regalo. “Pero pami, esey ainda no ta alcaso aworaki. Nos tin cu trata prome e presupuesto 2023 y e prestamonan ey. Pero ta comprendibel cu e pregunta ey tey!” e mandatario a finalisa bisando.
PAKICO OTRO PAISNAN SI
Un di e criticanan constante ta cu Hulanda ta hopi generoso cu ‘parti placa’ pa otro paisnan,- manera ora cu a duna Colombia 40 miyon euro algun tempo atras y tambe paisnan manera Spaña, Italia y Ucraina -, pero ora cu ta trata nos, e placa ta bira un ‘prestamo. Riba e pregunta ey, e mandatario a core bisa cu no mester lubida cu den tempo di pandemia Hulanda no solamente a presta placa pa ‘rescata e economia’, pero a duna (regala) hopi placa den forma di pakete di cuminda, remedi y pago di mediconan etz. “Ta trata di centenares di miyones” e mandatario a subraya. Pues e no ta haya cu por bisa cu Hulanda ta solamente presta, y no a duna ayudo. E mandatario a recorda ora cu tabatin horcan na St Maarten, a yuda cu hopi placa pa recuperacion (500 miyon euro). Di otro banda, e mandatario ta reconoce cu e islanan en cuestion, (Aruba, Corsou y St Maarten), tin un otro structura di gobierno cu Hulanda compara cu islanan BES y nan ta goza di e sistema Hulandes pasobra nan ta parti di Hulanda. “Claro cu ey bo lo wak un diferencia!” e mandatario a sigui bisa. “Y esey ta diferente y esey mi ta di acuerdo cu bo” e mandatario a contesta NoticiaCla. Di otro banda ora cu a coregi cu kier men paisnan manera Colombia y otro paisnan grandi manera Ucraina. Aki e mandatario a bisa cu tin diferencia si cu e paisnan ey y ta haya dificil pa bisa algo riba e parti ey. Pero ta claro cu nan ta sostene Ucraina den e guera horrible contra Rusia y esnan cu ta carece di nan libertad. “Claro cu nos ta yuda ey!” e mandatario a finalisa bisando.
AMSTERDAM - Prinses Amalia, e yiu mayor di Rey Willem Alexander ta cumpli 19 aña awe. Pero debi na menasa contra dje, e lo no por celebra esaki otro cu den su cas cu famia. Desde e aña aki Amalia ta studia na Universidad di Amsterdam, pero ta sigui su lesnan via computer na cas. E ta studia Politica, Psicologia, Ley y Economia. Tabata intencion pa Amalia biba na scol manera tur studiante regular, pero na October esaki a cambia y a nifica cu e mester a bay cas bek y sigui su estudio desde eynan.
DEN HAAG – Na Marriott hotel a tuma lugar un recepcion di Gobierno di Aruba pa oficialmente introduci mr. Juan (Ady) Thijsen como Minister Plenipotenciario di Aruba na Hulanda. Un recepcion atendi pa invitadonan for di e mundo poltitico, diplomatico y comerciante di Hulanda.
DEN HAAG – Un siman despues cu secretario di estado hulandes Alexandra van Huffelen a topa premier Evelyn Wever na Aruba, e la topa Wever atrobe awe diaranson, pero e biaha aki na Hulanda. Si e reunion aki realmente tabata necesario, no ta conoci pero ta mustra mas bien un momento pa saca potret, envez di realmente yega na algo concreto. Mucho cos diferente no a papia, y por considera e reunion mas bien como un encuentro social pa tene e relacionan habri pues. Esaki pasobra Hulanda a bisa caba cu ainda no ta bay papia riba yuda Aruba sino mas bien den curso di 2023. Gobierno di Aruba di su banda, ta sigura cu e tema principal (atrobe) tabata finanzas, pero esey a keda trata siman pasa caba na Aruba.
GELDERLAND – Cuidadanonan di e provincia hulandes Gelderlan por lo pronto no por tira riba lobo (wolf) cu e asina yama ‘paintball gun’ osea pistol cu bala di pintura, pa spanta nan. Asina hues a dicta den un corte hulandes. E provincial a permiti e arma anteriormente, pasobra tabata haya e lobonan mucho manso y cu e susto, lo por a spanta e lobonan y evita cu nan yega cerca di hende. E problema ta cu no a substancia e motibo pa tira e lobonan, suficientemente. Hues a determina cu un lobo ta un animal protehi. Ademas no por a proba cu e uso di e arma menciona, lo a yuda e meta.
ORANJESTAD - Premier Evelyn Wever a reuni cu premier hulandes Mark Rutte na Hulanda diamars. Mientras cu e mandatario ta sigura cu e tabata un bon reunion, nada concreto no a sali di e reunion. E tabata mas bien un oportunidad pa personalmente papia cu otro unda cu Aruba ta brief e mandatario hulandes en persona (un biaha mas) riba e situacion di Aruba.
ORANJESTAD - Te cu 2027 e fundacion WeConnect ta haña subsidio anualmente pa e sosten na studiantenan Caribense y personanan cu ta cuminsa riba mercado laboral (starter). Na 2023 ta trata di un montante alrededor di 200.000 euro. Hulanda ta pone e montante aki na disposicion via e ministerio di Asuntonan Interior y Relacionnan den Reino, pa asina asisti studiantenan y starter pa cuminsa riba mercado laboral den parti Caribense di Reino despues cu nan a finalisa nan estudio. Esaki ta necesario pa motibo cu tin un necesidad grandi pa profecionalnan na e islanan.


text:
International
Emma Coronel kasá di “El Chapo” Guzmán a keda arestá na Merka
NEW YORK – Departamento di hustisia merikano a informá ku Emma Coronel (31) kende ta kasá ku e narkotrafikante Mexicano Joaquín “El Chapo” Guzmán a keda arestá ayera na aeropuerto Dulles International na Virginia. Emma Coronel no solamente ta keda akusá den partisipá den una konspirashon pa trafiká ku kokaina, heroina i mariwana sino ku ademas ta sospechoso prinsipal di a yuda Joaquín “El Chapo” Guzmán hui for di prizon na Altiplano na yüli di aña 2015.
Departamento di hustisia merikano tin konfeshon di otro narkotrafikantenan ku tabata forma parti di e Kartel di Sinaloa ku Emma Coronel a finansiá e huida di Joaquín “El Chapo” Guzmán. Pa lokual ta negoshinan di narkotráfiko di Joaquín “El Chapo” Guzmán Emma Coronel ta sigi gosa normal di tur e benefisionan aki ya ku e ta hiba un bida di selebridat ku plaka di su kasa ku ta enkarselá den un prizon di máksimo seguridat na New York.
International
Eks presidente chino Jiang Zemin (96) a fayesé
SHANGHÁI – Jiang Zemin (96) eks presidente di China ku a okupá e puesto entre 1993 pa 2003 a fayesé.
Tin informashon ku Jiang Zemin kende tabata lider di PCCh ( Partido Comunista di China) den dékadanan 80 a fayesé na su residensia na Shanghai.
Lokual ku por a komprondé ta ku Jaing Zemin te ku aña pasa tabata den bon estado di salu pero na komienso di e aña dòkternan a bin konstatá ku e tabatin Leukemia.
Jiang Zemin a nase na 1926 na Yangzhou i a keda nombra sekretario general di e partido PCCh na 1989.
E último aparishon públiko di Jiang Zemin tabata dia 1 di òktober di aña 2019 ku ta Dia Nashonal i selebrashon aniversario di proklamashon di Repúblika Nashonal di China.
International
Ministerio di Agrikultura: Na Ecuador a deklará emergensia sanitario pa brote di influenza aviar
QUITO – Ministerio di Agrikultura i Ganadería a deklará ayera ku tin un emergensia sanitario pa 90 dia despues debí ku a detektá un brote di influenza aviar den vários finka ku ta kria galiña di e pais.
Ta p’esei e Ministerio di Agrikultura i Ganadería durante siguiente 90 dianan no por mobilisá ningun produkto di orígen aviar manera webu, puitu, galiña i patu pa ningun otro finka pa evitá un brote.
E promé kaso di influenza aviar altamente kontagioso a keda detektá tres dia pasa na un finka na e provinsia ku yama Cotopaxi.
Tur e kriadero di galiñanan ku tin na Ecuador huntu tin 263 mion galiña i lokual a keda detektá ta solamente 180.000 galiña ku ta afektá ku e influenza aviar.
Ta p’esei Ministerio di Agrikultura i Ganadería lo tin ku bai sakrifiká e bestianan aki pa evitá un brote di influenza aviar na e finka nan na Ecuador.
E sektor aki na Ecuador ta generá anualmente $1.800 mion i a bin ta krea 300.000 kupo di trabou.
Segun e Ministerio di Agrikultura i Ganadería na Ecuador
entre yanüari pa novèmber e finka nan ku tin kriadero di galiña a produsí 495.000 tonelada di karni di galiña i 3.812 mion webu.
International
Segun presidente Maduro: Venezuela tin serka di $ 30.000 mion blòkia den eksterior
CARACAS – Nicolás Maduro presidente di Venezuela a sigurá ayera ku su pais tin entre $24.000 pa $ 30.000 mion blòkia den eksterior i ku esaki ta produkto di e sanshonnan ekonómiko Internashonal.
Durante Nicolas Maduro su rueda di prensa den Palacio de Miraflores a bisa ku ta trata aki di fondonan di estado venesolano ku ta kongelá, blòkia i sekuestrá.
E mandatario a bisa ku gobiernu tin un plan pa repatriá tur e plaka ku a keda inhustamente kongelá i blòkia pa Merka i paisnan den Union Europeo.
Ya kaba tin informashon ku Banco Central de Venezuela tin na su disponibilidat $3.000 mion ku lo keda repartí na asuntunan sosial pa e pueblo venesolano.
Tin hopi proyekto sosial ku tabata stanka i ku lo bai keda finansiá ku e fondonan aki segun presidente Maduro.
E fondonan aki tabata keda atministrá pa e organisashon di Nashonnan Uni.
Daily Nobo
Kon lo parti e 200 mion Euro di Reparashon?
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
KASO DI ÁMTENAR KU A HÒRTA PLAKA NA SOAW DEN KORTE.
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
Trending
-
Sosial7 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
Wes a kondená asesino di beibi den barika di su mama
-
Lokal7 days ago
Trinta indokumentado venezolano kier a drenta Kòrsou ilegalmente
-
Lokal3 days ago
Empleada haltu di casino ‘online’ a pèrdè demanda pa haña bónus


text:
Uncategorized
Na Colombia: Eks presidente di Korte Supremo a keda detené pa korupshon hudisial
BOGOTA – Ayera un wes di Korte Penal di Bogotá a ordená detenshon inmediato di Francisco Javier Ricaurte Gómez, eks presidente di Korte Supremo.
This content is exclusive for members
Register or login to unlock this article
Uncategorized
Hòmber Iraní a keda asesiná despues di selebrá derota di su pais kontra Merka den Mundial
TEHERAN – E mundial di futbòl na Qatar aki a trese bastante drama tantu riba vèlt komo den kaya ora fanatikonan ta selebrá viktoria of derota di nan selekshon.
Kiko a pasa na Bandar Anzali ku ta keda na parti nortost di Teheran ta ku un hòmber Iraní identifiká komo Mehran Samak (27) fanátiko di selekshon nashonal di futbòl di Merka a sali un bar i tabata kontentu ta selebrá.
Tabatin hopi fanátiko di Iraní riba kaya rabia i e último lokual nan tabata kier a wak ta un fanátiko di Merka nan dilanti ta selebrá.
Mehran Samak konosí komo un tipo instigador a disidí na bai selebrá viktoria di Merka pasando den kaya ku su outo ta basha pitu i grita ku Merka a gana Iran. Den e kaso aki Mehran Samak su festeho no a dura largu ya ku e no a yega muchu leu for di e bar ku ela sali ya ku fanatikonan di futbòl Iraní a sefta su outo ku bala.
Uncategorized
Na Naples: Dòkter ku a violá dos pashènt a keda haña morto na su kas
NAPLES – Michelle Batten bosero di kuerpo polisial na Naples a konfirmá ku un konosido siruhano plástiko ku mas ku 25 aña trahando komo dòkter a keda detené i laga den libertat resientemente relashoná ku violashon di dos pashènt muhé.
E promé kaso a keda registrá na luna di òktober na momentu ku un pashènt (51) a akusá dòkter Eric Andrew Salata (54) di a mand’é leu pa despues tene relashon seksual kuné.
Despues tabatin otro pashènt (71) ku tambe mester a hasi sirugia plástiko serka Dòkter Eric Andrew Salata i ku tambe a keda violá.
Michelle Batten a splika ku Dokter Eric Andrew a keda detené i ku wes Michael Provost a lage den libertat bou di un fiansa di $100 mil.
Tin informashon ku Dokter Salata tabata sosio na “Pura Vida Medical Spa” kaminda ku despues ku ela sali for di sentro di detenshon na Naples.
Segun empleadonan na “Pura Vida Medical Spa” dokter Salata a kuminsá haña yamadanan di menasa di morto.
Debí ku koleganan di Dokter Eric Andrew Salata no a tende mas di dje a disidí na yama polis pa bai wak su drechi i a bin hañe morto ku un tiru di bala den kabes.
E kaso aki ta bou di investigashon i ku posiblemente elo por a keda asesiná of ela kometé suisidio.
Uncategorized
‘Bonochi Kòrsou’ ta transmiti dokumental interesante riba Komunidat Portugues
Willemstad.- E programa popular di tur atardi, “Bonochi Kòrsou” transmití via Telecuracao di 6 or pa 7 or i presentá pa e konosido “Kafesito” German Gruber Sr. Lo trese e siman aki un serie dokumental ku ta enserá importansha di e aporte pa nos pais di miembronan di komunidat portugues radiká na Kòrsou for di yegada di e promé portuguesnan te n’e momentunan aktual.
E ta un programa dokumental ku dor di su durashon, mester a dividi’e na tres pida, ku lo pasa djamars 29, djarason 30 i djaweps 1 di Desember, den e orario akostrumbra di “BONOCHI KÒRSOU”, esta 6 or di atardi.
E programa ta kontenè testimonialnan i entrevista ku diferente miembro di komunidat di Kòrsou, mayoria di nan portugues, ku ta splika e motibu i manera di nan yegada na Kòrsou i diferente aspekto ku nan a konfrontá pa por a sobreviví den e tempunan tumultoso di guera mundial i pa establesé den un pais kompletamente desko-nosí pa nan mayornan, kaminda hopi di nan no tabatin posibilidat pa hasi negoshi, ni pa establese di un manera konfortabel pa nan famia. Nan a lucha, traha i sobresalí di tal forma ku nan a logra establesé nan negoshi, nan yunan a bai studia i prepará i awendia gran mayoria di nan ta kombibí integrákomo parti di nos komunidat di
Daily Nobo
Dependensia di gobiernu ta haña ku Selikor no a kumpli ku eksigensia
4 AÑA KASTIGU DI PRIZON PA MICHAEL FANEYT
Abatuar di Barber a habri atrobe
Gengnan kriminal na Mexico a konfrontá otro lagando un saldo di 8 morto i 12 herido
Rhuggenaath a tuma despedida di politika riba Facebok/Instagram
Empleada haltu di casino ‘online’ a pèrdè demanda pa haña bónus
Biahenan pa eksterior sin resultado pa Kòrsou ta kontinuá!
Emmanuel Macron lo biaha pa Merka pa reuní ku Joe Biden
Kon lo parti e 200 mion Euro di Reparashon?
Señora divorsiá a bai reklamá pero….. Ya Inspektor a laga paga restitushon na èks esposo
Trending
-
Lokal6 days ago
Empleada haltu di casino ‘online’ a pèrdè demanda pa haña bónus
-
Lokal5 days ago
Biahenan pa eksterior sin resultado pa Kòrsou ta kontinuá!
-
International6 days ago
Emmanuel Macron lo biaha pa Merka pa reuní ku Joe Biden
-
Lokal4 days ago
Kon lo parti e 200 mion Euro di Reparashon?
-
Lokal5 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal5 days ago
Kòrsou tin un debe Nashonal di 4325 mion florin i subiendo
-
Lokal6 days ago
Plaka den ‘Pòchi’ pa paga pa nos importashonnan ta birando ménos
-
Lokal6 days ago
Frakshon di PAR ta puntra kiko florin Karibense ta nifiká pa Kòrsou


text:
Na prome lugar mi tawata kier a gradicie tur hende cu a hasi in donacion ariba mi Gofundme account. Boso ta e razon cu mi por a bin competi na Istanbul y pesey mi ta hopi agradecido di fondo di mi curazo.Esaki tawata e training mas pisa y mas cortico cu mi a jega di hasi. Bisando esey e competencia a bay basta bon toch y mi a logra pa mantene tur mi PRS pa mi rango. Mi no twt expect nada door di e simple motibo cu mi twt sinti mi undertrained. Manera cu mi ta stima hisa peso mi mester a prioriza entre school y mi mes ( ainda mi tin problema chikito pa handle esaki). E competencia aki tawata un gran truinfo mental pa mi. Nunca mi no a sinti mi asina confortable compitiendo mientras mi mester a deal cu mas cosnan y mi goal pa e anja aki twt pa sinti mi mas confidente den mi mes ora mi ta subi e plataforma pa hisa peso.
Whitney Selinah Nedd a competi na Instanbul y ta gradici Gofundme
E anja aki tawata uno duro pa mi pero mirando tur e competidornan di weightlifting den e competencia aki na Istanbul ta un gran motivacion pa mi. Danki na mi trainer na Ricky Frissen pa a juda mi e ultimo simannan aki. Sin bo mi no por a logra pa ta akinan.
Y awor ban prepara pa nacionals pa di Hulanda.
Total weighlift: 352 KG
Whitney Selinah Nedd.
Student di Fonty’s Hoge School Eindhoven.


text:
Depues treinennan intènsifo i treinennan tèknikò den pool, nos landadonan tabata bon prepara pa
buta tempu nechí i figo. Ku nada menos di 23 medaya, 23 banderitanan i 2 High point trophynan ,
Delfins Swimming Club Bonaire a regresá na Boneiru.
E skor di medaya ta:
Chenice Bergman Oosterlee 4x oro, 2x plata, 1x bròns
Tyzick Pourier 2x oro, 2x plata, 2x bròns, 2 nd Highest point trophy
Faricha Bergman Oosterlee 3x plata, 3x bròns, 3 rd Highest point trophy
Vyenne Winklaar 1x plata
Tarik Bergman Oosterlee 2x bròns
Sujay Henriquez 1x bròns
I naturalmente hopi banderitanan dor:
Shanique Angela
Jordan Pourier
Najenah Pourier
Tarcilion Morillo
Klayvin Espinal
Ramson Pikerie
E treiner, Marylou Felida tabata masha kontenku ku tur resultadonan, kasi kada landado a landa un
rekord personal of un prome tempu masha bon. Marylou ta anhelá pa e troneo na Aruba, ku ta
Aruba Dolphins Invitational.
Delfins Swimming Club Bonaire ke gradisí e sigiente sponsornan pa nan sosten:
Openbaar lichaam Bonaire
Wega di number
Real Dutch Bakery
FXDC Communications
Rocargo
I ademas tur majornan ku tambe a bai Korsow pa apoya nos landadona i naturalmente esun ku an
keda na kas.
Depues treinennan intènsifo i treinennan tèknikò den pool, nos landadonan tabata bon prepara pa


text:
E Konseho Sosial-Ekonómiko (SER)
E Konseho Sosial-Ekonómiko (SER), komo un órgano konsultativo di dunadónan di trabou, trahadónan i miembronan independiente, ke duna un kontribushon na e prosperidat sosial pa medio di konsenso mutuo riba tópikonan di interes riba tereno sosio-ekonómiko ku ta importante i relevante pa Kòrsou. Ademas, SER tin atenshon kompleto pa desaroyonan internashonal riba e terenonan akí.
Fuera di esei SER ta boga pa kalidat i sosten: ekspertisio haltu kombiná ku un konsenso i sosten unánime di partidonan den nos komunidat.
Tambe SER ta ofresé un plataforma pa diskutí problemátikanan aktual i relevante riba tereno sosio-ekonómiko.
Konsehonan resien trahá
Publiká
SER ta konsehá riba proposishon pa oumentá suèldu mínimo
WILLEMSTAD, 15 di novèmber 2022 – Konseho Sosial Ekonómiko (SER) a emití awe su konseho na Minister di Desaroyo Sosial, Labor i Bienestar (SOAW) señora mr. Ruthmilda Larmonie-Cecilia riba e proposishon pa un oumento di salario mínimo legal. E konseho aki a ser aprobá den e reunion plenario di SER, ku a tuma lugá djabièrnè 11 di novèmber último.
Koordinador residente interino di Nashonnan Uní di bishita di kortesia na SER
WILLEMSTAD, 28 di sèptèmber 2022 – E koordinador residente interino di Nashonnan Uní pa Karibe di abla ingles i ulandes, sr. Dennis Zulu, nativo di Zambia, awe mainta a hasi un bishita di kortesia na Konseho Sosial Ekonómiko (SER)
SER ta hisa bandera kolorido di SDG’s
WILLEMSTAD, 23 di sèptèmber 2022 – Konseho Sosial Ekonómiko (SER) awe a hisa e bandera kolorido di e Ophetivonan di Desaroyo Sostenibel (Sustainable Development Goals, SDG’s)
SER ta konsehá riba proposishon pa bin ku regulashon mas stringente riba sektor di loteria
WILLEMSTAD, 21 di sèptèmber 2022 – Djamars, dia 20 di sèptèmber último, Konseho Sosial Ekonómiko (SER), riba petishon di Minister di Finansa, a saka un konseho riba e proposishon pa bini ku algun modifikashon den dekretonan gubernamental ku tin provishonnan pa regulá e sektor di loteria na Kòrsou i ku tin nan base den e Ordenansa riba Loteria di 1909 (P.B. 1965, no. 85)
SER ta konsiderá hasi un estudio riba impakto di imigrashon riba merkado laboral
Identifiká reto- i oportunidatnan
Konseho Sosial-Ekonómiko
Ansinghstraat #17
Curacao
Tel: +5999 461 5406 / 5328
Email: info@ser.cw